
	Ψυχαγωγία / Ελληνική σειρά 
	WEBTV ERTflix 



07:00  |   Ζακέτα Να Πάρεις  (E)    
Υπότιτλοι για K/κωφούς και βαρήκοους θεατές 
Κωμική, οικογενειακή σειρά μυθοπλασίας.
Οι απολαυστικές Ελένη Ράντου, Δάφνη Λαμπρόγιαννη και Φωτεινή Μπαξεβάνη έρχονται στις οθόνες μας, κάνοντας τις ημέρες μας πιο μαμαδίστικες από ποτέ! Η πρώτη είναι η Φούλη, μάνα με καριέρα σε νυχτερινά κέντρα, η δεύτερη η Δέσποινα, μάνα με κανόνες και καλούς τρόπους, και η τρίτη η Αριστέα, μάνα με τάπερ και ξεμάτιασμα.
Όσο διαφορετικές κι αν είναι όμως μεταξύ τους, το σίγουρο είναι ότι καθεμιά με τον τρόπο της θα αναστατώσει για τα καλά τη ζωή του μοναχογιού της…
Ο Βασίλης Αθανασόπουλος ενσαρκώνει τον Μάνο, γιο της Δέσποινας, τον μικρότερο, μάλλον ομορφότερο και σίγουρα πιο άστατο ως χαρακτήρα από τα τρία αγόρια. Ο Παναγιώτης Γαβρέλας είναι ο Ευθύμης, το καμάρι της Αριστέας, που τρελαίνεται να βλέπει μιούζικαλ και να συζητάει τα πάντα με τη μαμά του, ενώ ο Μιχάλης Τιτόπουλος υποδύεται τον Λουκά, τον γιο της Φούλης και οικογενειάρχη της παρέας, που κατά κύριο λόγο σβήνει τις φωτιές ανάμεσα στη μάνα του και τη γυναίκα του.
Φυσικά, από το πλευρό των τριών γιων δεν θα μπορούσαν να λείπουν και οι γυναίκες…
Την Ευγενία, σύζυγο του Λουκά και νύφη «λαχείο» για τη Φούλη, ενσαρκώνει η Αρετή Πασχάλη. Τον ρόλο της ζουζούνας φιλενάδας του Μάνου, Τόνιας, ερμηνεύει η Ηρώ Πεκτέση, ενώ στον ρόλο της κολλητής φίλης του Ευθύμη, της γλυκιάς Θάλειας, διαζευγμένης με ένα 6χρονο παιδί, θα δούμε την Αντριάνα Ανδρέοβιτς.
Τον ρόλο του Παντελή, του γείτονα που θα φέρει τα πάνω κάτω στη ζωή της Δέσποινας, με τα αισθήματα και τις… σφολιάτες του, ερμηνεύει ο Κώστας Αποστολάκης.
Οι μαμάδες μας κι οι γιοι τους σε περιμένουν να σου πουν τις ιστορίες τους. Συντονίσου κι ένα πράγμα μην ξεχάσεις… ζακέτα να πάρεις!
Παίζουν: Ελένη Ράντου (Φούλη), Δάφνη Λαμπρόγιαννη (Δέσποινα), Φωτεινή Μπαξεβάνη (Αριστέα), Βασίλης Αθανασόπουλος (Μάνος), Παναγιώτης Γαβρέλας (Ευθύμης), Μιχάλης Τιτόπουλος (Λουκάς), Αρετή Πασχάλη (Ευγενία), Ηρώ Πεκτέση (Τόνια), Αντριάνα Ανδρέοβιτς (Θάλεια), Κώστας Αποστολάκης (Παντελής), Βαλέρια Δημητριάδου (Σωτηρία).
Και οι μικρές Αλίκη Μπακέλα & Ελένη Θάνου
Σενάριο: Nίκος Μήτσας, Κωνσταντίνα Γιαχαλή
Σκηνοθεσία: Αντώνης Αγγελόπουλος
Κοστούμια: Δομνίκη Βασιαγιώργη
Σκηνογραφία: Τζιοβάνι Τζανετής
Ηχοληψία: Γιώργος Πόταγας
Διεύθυνση φωτογραφίας: Σπύρος Δημητρίου
Μουσική επιμέλεια: Ασημάκης Κοντογιάννης
Τραγούδι τίτλων αρχής:
Μουσική: Θέμης Καραμουρατίδης
Στίχοι: Γεράσιμος Ευαγγελάτος
Ερμηνεύει η Ελένη Τσαλιγοπούλου

Εκτέλεση παραγωγής: Αργοναύτες ΑΕ
Creative producer:  Σταύρος Στάγκος
Παραγωγή: Πάνος Παπαχατζής
Επεισόδιο 33ο: «Ποια έχει δίκιο τελικά» 
Μια βλάβη στο θερμοσίφωνο της Δέσποινας φέρνει πάλι στο επίκεντρο του ενδιαφέροντος την κρυφή ζωή του Ευθύμη, όταν ο ηλεκτρολόγος τον αναγνωρίζει από μία εφαρμογή γνωριμιών! Η Φούλη νιώθει δικαιωμένη που, επιτέλους, αποδεικνύεται ότι το μάτι της κόβει, ενώ η Δέσποινα επιμένει ότι η φωτογραφία στην εφαρμογή απεικονίζει κάποιον άλλον, που απλώς μοιάζει στον ανιψιό της. Οι δυο τους, πίσω από την πλάτη της Αριστέας, θα προσπαθήσουν να ανακαλύψουν την αλήθεια, μόνο και μόνο για να αποδείξουν η μία στην άλλη πόσο σωστή είναι. Θα κάνουν ό,τι περνάει από το χέρι τους, λοιπόν, για να φέρουν τον Ευθύμη και τον ηλεκτρολόγο πιο κοντά, ώστε να δούνε αντιδράσεις, ακόμα κι αν χρειαστεί να πέσουν πολύ χαμηλά για να το καταφέρουν. Η μοίρα, όμως, έχει άλλα σχέδια από αυτές…

Επεισόδιο 34ο: «Αποκάλυψη τώρα»
Η Φούλη έχει αποφασίσει να μη συνεχίσει το τραγούδι τελικά, με την Αριστέα και τη Δέσποινα να της λένε ευτυχώς, γιατί στο παρά πέντε γλίτωσε πέρσι από το να την ανακαλύψει η Ευγενία. Στο μεταξύ όμως η Ευγενία ανακαλύπτει τυχαία μια φωτογραφία της από την πρεμιέρα της στη «Λάσσυ» μερικούς μήνες πριν, με τον Λουκά να της δίνει ένα γαρύφαλλο. Μαμά και γιος μπαίνουν στο στόχαστρο της Ευγενίας, που είναι αποφασισμένη να τους δώσει ένα καλό μάθημα για την κοροϊδία που της κάνουν εδώ και τόσον καιρό. Η μπάλα παίρνει φυσικά και τον Μάνο με τον Ευθύμη, καθώς και την Αριστέα με τη Δέσποινα. Κανείς δεν γλιτώνει απ’ την Ευγενία και γρήγορα καταλαβαίνουν όλοι ότι η “πριμαντόνα” τα έχει μάθει όλα και τους δουλεύει. Κι ενώ προσπαθούν να της ρίξουν στάχτη στα μάτια κι ο Λουκάς τρέμει ότι θα τον χωρίσει, η Ευγενία πολύ μεθοδικά ετοιμάζει το τελικό της χτύπημα…

	Ψυχαγωγία / Εκπομπή 
	WEBTV ERTflix 



09:00  |   Καλημέρα Είπαμε;   
Το Σαββατοκύριακο αποκτά ξανά τον δικό του, μοναδικό ρυθμό. Η αγαπημένη πρωινή συνήθεια επιστρέφει ανανεωμένη και έτοιμη να γεμίσει τα πρωινά μας με χαμόγελα, θετική ενέργεια και καλή διάθεση.
Η Ζωή Κρονάκη και ο Τάσος Ιορδανίδης επιστρέφουν και μας λένε την πιο αυθόρμητη «Καλημέρα», κάθε Σάββατο και Κυριακή, από τις 09:00 έως τις 12:00.

Το «Καλημέρα είπαμε;» παραμένει μια ζεστή, αληθινή παρέα που εστιάζει μόνο στη φωτεινή πλευρά των πραγμάτων και υπόσχεται να κάνει τα πρωινά μας πιο ανάλαφρα και δημιουργικά.

Με ζωντανές συνδέσεις από κάθε γωνιά της Ελλάδας αλλά και από το εξωτερικό, η εκπομπή μεταφέρει την ομορφιά, τις ιστορίες και τον παλμό του κόσμου απευθείας στο σαλόνι σας. Παράλληλα, παρακολουθεί όλα τα φρέσκα και ενδιαφέροντα νέα από τον χώρο του ελληνικού και του διεθνούς θεάματος, ενώ υποδέχεται στο στούντιο αγαπημένους ανθρώπους της Τέχνης, του θεάτρου και του πολιτισμού για συζητήσεις γεμάτες ουσία, χιούμορ και συναίσθημα.

Η μοναδική χημεία της Ζωής Κρονάκη και του Τάσου Ιορδανίδη, ο αυθορμητισμός, η ζεστασιά και η διάθεσή τους να γίνουν μια μεγάλη αγκαλιά για όλους τους τηλεθεατές, κάνουν το «Καλημέρα είπαμε;» τον απόλυτο προορισμό για το ξεκίνημα του Σαββατοκύριακου.

Παρουσίαση: Ζωή Κρονάκη, Τάσος Ιορδανίδης
Αρχισυνταξία: Βασίλης Βουτσαράς
Επιμέλεια εκπομπής: Δημήτρης Σαρρής

Βοηθός αρχισυντάκτη: Κατερίνα Πίπερη
Υπεύθυνη καλεσμένων: Βίκη Αλεξανδροπούλου
Δημοσιογραφική ομάδα: Κωνσταντίνος Αρκάς, Ανδρέας Βάγιας, Έρη Βαρδάκη, Αντώνης Λαγουδάκης, Εύη Λεπενιώτη
Εκτέλεση παραγωγής: Digimum
Παραγωγή: ΕΡΤ

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ταινίες 
	WEBTV GR 



13:00  |   Ελληνική Ταινία
Το Έξυπνο Πουλί    
Υπότιτλοι για K/κωφούς και βαρήκοους θεατές 

Κωμωδία, παραγωγής 1961
Διάρκεια: 88' 
Διασκευή της ομώνυμης θεατρικής κωμωδίας των Νίκου Τσιφόρου και Πολύβιου Βασιλειάδη.

Υπόθεση: Μια φτωχή αλλά εργατική και φιλότιμη κοπέλα ερωτεύεται τον εργοδότη της και καταφέρνει να τον σώσει από πολλά προβλήματα που βασανίζουν την επιχείρησή του.

Σενάριο: Γιώργος Λαζαρίδης
Σκηνοθεσία: Ορέστης Λάσκος 
Παίζουν: Κώστας Χατζηχρήστος, Άννα Φόνσου, Βασίλης Αυλωνίτης, Δημήτρης Νικολαΐδης, Άννα Μαντζουράνη, Σταύρος Παράβας, Μαρίκα Νέζερ

	Ψυχαγωγία / Εκπομπή 
	WEBTV ERTflix 



15:00  |   Cool Crips on Tour (ΝΕΟ ΕΠΕΙΣΟΔΙΟ)   

Υπότιτλοι για K/κωφούς και βαρήκοους θεατές 
Η εκπομπή, «Cool Crips on Tour»,  που μεταδίδεται κάθε Σάββατο στις 15:00, δεν είναι απλά ένας οδηγός προσβάσιμων προορισμών. Είναι μια ταξιδιωτική σειρά για τη φιλία, την περιέργεια, την ανεξαρτησία και τη χαρά της εξερεύνησης. Ένα οδοιπορικό που δείχνει πως το ταξίδι ανήκει σε όλους και πως η ελευθερία της μετακίνησης δεν είναι προνόμιο, αλλά μια αυτονόητη δυνατότητα που αξίζει να γίνεται πραγματικότητα για κάθε άνθρωπο.

Η παρέα διασχίζει την Ευρώπη απ’ άκρη σ’ άκρη μ’ ένα βαν και δύο αναπηρικά αμαξίδια. Μέσα σ’ έναν μήνα επισκέπτονται περισσότερες από 30 πόλεις διανύοντας 8.000 χιλιόμετρα.

Οι γνωστοί πλέον στην Ελλάδα Cool Crips, aka Γρηγόρης Χρυσικός και Σπύρος Νταντανίδης, ετοιμάζουν βαλίτσες για το πρώτο μεγάλο τους ταξίδι στο εξωτερικό. Μαζί με τους προσωπικούς βοηθούς τους Χρήστο και Ραφαέλο και τα μέλη του τηλεοπτικού συνεργείου, μετατρέπουν ένα απαιτητικό road trip από το ανατολικότερο στο δυτικότερο άκρο της Ευρώπης, σε μια ταξιδιωτική σειρά γεμάτη χιούμορ, απρόοπτα και αυθεντικές συναντήσεις.

Με σημείο εκκίνησης την Κωνσταντινούπολη και τελικό προορισμό τη Λισαβόνα, περνούν από 12 χώρες, γνωρίζουν ανθρώπους, ανακαλύπτουν μικρές και μεγάλες ιστορίες και βλέπουν από κοντά πώς αλλάζει η Ευρώπη από τόπο σε τόπο.

Ένα συναρπαστικό τηλεοπτικό οδοιπορικό στην ΕΡΤ.

Κατά τη μετάδοση της εκπομπής, υπάρχει η δυνατότητα παρακολούθησης και με υπότιτλους για  Κ/κωφούς και βαρήκοους θεατές.

Επεισόδιο 3ο: «Σόφια - Βελιγράδι»
Οι Cool Crips συνεχίζουν το road trip τους στην καρδιά των Βαλκανίων, με μια διαδρομή που περνά από τη Σόφια, τη Νις και το Βελιγράδι. Στη βουλγαρική πρωτεύουσα, ο Σπύρος και ο Γρηγόρης συναντούν τις νεαρές Ράγια και Τιάνα, οι οποίες τους ξεναγούν σε μια πόλη όπου ρωμαϊκά ερείπια, οθωμανικά μνημεία και κατάλοιπα της σοσιαλιστικής περιόδου συνυπάρχουν με τη σύγχρονη καθημερινότητα. Ανάμεσα σε βροχή, δύσκολα πεζοδρόμια και όχι πάντα προσβάσιμες υποδομές, γνωρίζουν τη Σόφια μέσα από τους ανθρώπους της, ενώ στη Γυναικεία Αγορά ο Ατανάς Σίνικοφ τούς συστήνει την πολυπολιτισμική πλευρά μιας πόλης που τελικά τους εκπλήσσει.

Περνώντας στη Σερβία, η πολυπόθητη στάση για σπα στη Νίσκα Μπάνια καταλήγει σε ακόμη ένα… Cool Crips απρόοπτο. Στη Νις, όμως, το κλίμα αλλάζει δραματικά με την επίσκεψη στο πρώην ναζιστικό στρατόπεδο συγκέντρωσης «Ερυθρός Σταυρός». Για τον Γρηγόρη η εμπειρία αποκτά και μια ιδιαίτερα προσωπική διάσταση: η γερμανική καταγωγή του κάνει ακόμη πιο δύσκολη την αναμέτρηση με όσα συνέβησαν εκεί. Η διαδρομή συνεχίζεται στον Πύργο των Κρανίων, ένα μακάβριο μνημείο που δημιουργήθηκε από τους Οθωμανούς για να εκφοβίσει τους Σέρβους επαναστάτες και κατέληξε να γίνει σύμβολο της αντίστασής τους.

Τελευταία στάση, το Βελιγράδι, όπου τους περιμένει ο Μπόμπα, δημοσιογράφος και οικογενειακός φίλος που γνωρίζει τον Γρηγόρη από… δύο ημερών. Μαζί του ανακαλύπτουν την πόλη, από την Πλατεία Δημοκρατίας μέχρι το Καλεμέγκνταν και τη συμβολή του Σάβα με τον Δούναβη. Ύστερα από μια ημέρα γεμάτη έντονες εναλλαγές, το Βελιγράδι τούς ξαναβάζει στον ανάλαφρο ρυθμό του road trip. Όχι όμως για πολύ: επόμενος προορισμός είναι το Σαράγεβο και ένα από τα πιο δύσκολα κεφάλαια της πρόσφατης ιστορίας των Βαλκανίων.

Παρουσίαση: Σπύρος Νταντανίδης, Γρηγόρης Χρυσικός
Σκηνοθεσία: Μάνος Αρβανιτάκης
Εκτέλεση παραγωγής: Φωτεινή Οικονομοπούλου
Σενάριο – Αρχισυνταξία: Ιωάννα Μπρατσιάκου
Ανάπτυξη Περιεχομένου: Έρευνα / Μιχάλης Αρβανίτης
Βοηθοί Παρουσιαστών: Χρήστος Πετσάνης, Ραφαήλ Παναγιώτου
Διεύθυνση Φωτογραφίας: Πέτρος Καρακάσης
Ηχοληψία: Βαγγέλης Σαρρηγιάννης
Διεύθυνση παραγωγής: Άννα Αντωνοπούλου
Μοντάζ:  Κώστας Χριστακόπουλος
Πρωτότυπη μουσική: Γιώργος Κατακουζηνός
Voice Ove: Γιώργος Βαγιάτας
Μιξάζ: Νίκος Σοφιανός
Motion Graphics: Norro Group
Σύλληψη, Ιδέα: Cool Crips AMKE
Προσβασιμότητα περιεχομένου: ATLAS EP
Εκτέλεσης παραγωγής: OhMyDog Productions 

	Ψυχαγωγία / Ελληνική σειρά 
	WEBTV GR ERTflix 



15:50  |   Κουτσουπιές  (E)    
Υπότιτλοι για K/κωφούς και βαρήκοους θεατές 
Επεισόδιο 9ο και 10ο 

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

	Ντοκιμαντέρ / Σειρά Ντοκιμαντέρ 
	WEBTV ERTflix 



19:00  |   Η Ελλάδα στα Μουσεία του Κόσμου (ΝΕΟ ΕΠΕΙΣΟΔΙΟ)   

Μια σειρά ντοκιμαντέρ, με επίκεντρο την Ελλάδα και σκηνικό τα μουσεία της Ευρώπης και ολόκληρου του κόσμου, παρουσιάζει ο δημοσιογράφος Κώστας Λασκαράτος κάθε Σάββατο, στις 19:00.
Σε αυτή τη σειρά ντοκιμαντέρ με τίτλο «Η Ελλάδα στα μουσεία του κόσμου», η οποία είναι γυρισμένη εξ ολοκλήρου εκτός Ελλάδας, συναντάμε την Ιστορία της χώρας μας και τη σύνδεσή της με τους σημαντικότερους πολιτιστικούς φορείς. 
Τον ρόλο του «ξεναγού» αναλαμβάνουν διακεκριμένοι Έλληνες του εξωτερικού, αλλά και προσωπικότητες και αξιωματούχοι κάθε χώρας.

Eπεισόδιο 3ο: «Λονδίνο» - Α' Μέρος
«Η Ελλάδα στα Μουσεία του Κόσμου» μας συστήνει ένα διαφορετικό Λονδίνο, γεμάτο από ελληνικές ιστορίες.
Ο Κώστας Λασκαράτος μπαίνει στην Tate Modern. Σε ρόλο ξεναγού, αλλά και οικοδεσπότη, ο Δημήτρης Δασκαλόπουλος, ο Έλληνας βιομήχανος που δώρισε στο μουσείο του Ηνωμένου Βασιλείου 110 έργα της προσωπικής του συλλογής στο πλαίσιο μιας ιστορικής δωρεάς άνω των 350 έργων σε διεθνή μουσεία της Ευρώπης και της Αμερικής.

Ο Δημήτρης Δασκαλόπουλος μιλά για το πάθος του για την Tέχνη αλλά και για τα σχέδια του μετά από την απόφασή του να ολοκληρωθεί το έργο του πολιτιστικού οργανισμού ΝΕΟΝ, μετά από 14 χρόνια έντονης παρουσίας.

Η αναζήτηση δε σταματά. «Η Ελλάδα στα μουσεία του κόσμου», ταξιδεύει στην Οξφόρδη για να δει από κοντά το πρώτο μουσείο του Σύγχρονου Κόσμου, το Ασθμόλεαν, με τη βοήθεια της καθηγήτριας Κλασικής Αρχαιολογίας του Πανεπιστημίου της Οξφόρδης, Μαρίας Σταματοπούλου.

Στην Οξφόρδη, θα βρούμε και τον Ρότζερ Μάικλ, εκτελεστικό διευθυντή του Ινστιτούτου Ψηφιακής Αρχαιολογίας του Trinity College, που μπήκε κρυφά στο Βρετανικό Μουσείο με σκοπό να σκανάρει τα γλυπτά του Φειδία και να δημιουργήσει πιστά 3D αντίγραφα, με σκοπό τα αυθεντικά αριστουργήματα να επιστρέψουν στην Ελλάδα.

Εκεί που εκατομμύρια άνθρωποι από όλο τον κόσμο θαυμάζουν εκθέματα, ο Κώστας Λασκαράτος αναζητά πρόσωπα, ιστορίες και ανθρώπους. Ανιχνεύει το νήμα που συνδέει τη χώρα μας με κάθε μεγάλο πολιτιστικό προορισμό και ανακαλύπτει την «Ελλάδα στα Μουσεία του Κόσμου».

Μια εκπομπή με δυνατές εναλλαγές, ενδιαφέρουσες συναντήσεις, εντυπωσιακά γυρίσματα και την σκηνοθετική υπογραφή της Νικόλ Αλεξανδροπούλου.

Παρουσίαση- Ιδέα-Αρχισυνταξία: Κώστας Λασκαράτος
Σκηνοθεσία: Νικόλ Αλεξανδροπούλου
Παραγωγός: Νικολ Αλεξανδροπούλου για την Libellula Productions
Δημοσιογραφική Επιμέλεια: Μελπομένη Μαραγκίδου
Μοντάζ: Νικολέτα Λεούση
Διεύθυνση παραγωγής: Χρήστος Καραλιάς
Κινηματογραφιστές: Γιάννης Μισουρίδης, Στάθης Γαλαζούλας
Τίτλοι αρχής/Graphic Design: Παναγιώτης Παρνασσάς
Ενδυματολόγος: Χαρά Μπαγουράκη
Εταιρεία Παραγωγής: Libellula Productions
Παραγωγή: ΕΡΤ

	Ψυχαγωγία / Ελληνική σειρά 
	WEBTV GR ERTflix 



20:00  |   TV Land (ΝΕΟ ΕΠΕΙΣΟΔΙΟ)   
Υπότιτλοι για K/κωφούς και βαρήκοους θεατές
Η νέα κωμική σειρά της ΕΡΤ, «TV Land», σε σενάριο-πρωτότυπο concept Γιώργου Β. Φειδά, σκηνοθεσία Αλέξανδρου Ρέλλου και καλλιτεχνική διεύθυνση Φρόσως Ράλλη μεταδίδεται κάθε Σάββατο και Κυριακή, στις 20:00.
Η σειρά προσφέρει μια απολαυστική ματιά στον κόσμο μιας τηλεοπτικής παραγωγής, όπου τίποτα δεν είναι τόσο οργανωμένο όσο δείχνει στην οθόνη και κάθε ημέρα γυρισμάτων εξελίσσεται σε μια νέα, απρόβλεπτη περιπέτεια.
Μια τρελή εταιρεία παραγωγής, η R.E.M. Productions, παλεύει να κρατήσει στον αέρα την καθημερινή σαπουνόπερα «Απαγορευμένη Εδέμ», τη σειρά που εξασφαλίζει τη λειτουργία της εταιρείας και τις αμοιβές όλων. Όμως, λάθη, ερωτικά μπερδέματα και παρεξηγήσεις αναστατώνουν την καθημερινότητα της παραγωγής και του συνεργείου και δημιουργούν συνεχώς νέα εμπόδια στα γυρίσματα.

Όταν ο ιδιοκτήτης της R.E.M. εξαφανίζεται, αφήνοντας πίσω του άδεια ταμεία, η εταιρεία και τα χρέη της περνούν στα παιδιά του, τη Μαριάνθη (Αμαλία Καβάλη) και τον Άλκη (Γιάννης Σοφολόγης-Μπέζας). Η Μαριάνθη, παραγωγός της «Απαγορευμένης Εδέμ», βρίσκεται ξαφνικά αντιμέτωπη με την ευθύνη να κρατήσει την εταιρεία όρθια, ενώ παράλληλα καλείται να διαχειριστεί και την πολύπλοκη προσωπική της σχέση με τον πρώην σύζυγό της και σκηνοθέτη της σειράς, Κωνσταντίνο (Ιωάννης Παπαζήσης).

Η πρωταγωνίστρια της σαπουνόπερας, Νίνα (Σάννυ Χατζηαργύρη), βρίσκεται σε ανοιχτή σύγκρουση με τον σεναριογράφο Γιάννη (Βαγγέλης Σαλευρής) και αντιμετωπίζει κάθε νέα, όμορφη ηθοποιό που εμφανίζεται στο καστ σαν προσωπική αντίπαλο, με πρώτη απ’ όλες τη Μυρτώ (Ελπίδα Νικολάου), η οποία στη σειρά υποδύεται την ερωμένη του τηλεοπτικού συζύγου της Νίνας, Δημήτρη (Κώστας Αποστολάκης).

Ο Κωνσταντίνος, από την πλευρά του, προσπαθεί να ισορροπήσει ανάμεσα στη δουλειά, την πρώην σύζυγό του και τη μυστική σχέση του με την Τζένη (Στεφανία Γκουρνέλου), την ηθοποιό-influencer με τους χιλιάδες followers που επέβαλε το κανάλι για εμπορικούς λόγους. Η Τζίνα (Φωτεινή Αθερίδου), η εκκεντρική και ελαφρώς απροσάρμοστη ενδυματολόγος της σειράς, κάνει το ένα λάθος πίσω από το άλλο, ενώ η γραμματέας της R.E.M., Βίκυ Λαγού (Σύλβια Δεληκούρα), τρέχει συνεχώς να σώσει ό,τι σώζεται. Την ίδια στιγμή, ο «ωραίος του καθημερινού» Στέλιος (Κωνσταντίνος Φραντζής), διαβόητος για τις ερωτικές του περιπέτειες, δείχνει ενδιαφέρον για την Αλίκη (Φιλίππα Κουτούπα), τη νέα υπάλληλο της εταιρείας. Νεαρή και ρομαντική, η Αλίκη κάνει τα πρώτα της βήματα στην R.E.M. Productions, γεμάτη όνειρα να ζωντανέψει ιστορίες που θα έχουν κάτι σημαντικό να πουν στον κόσμο. Σύντομα, όμως, θα ανακαλύψει ότι τίποτα δεν είναι εύκολο σε αυτήν τη θαυμάσια αλλά και περίεργη «Χώρα των Τεράτων»…

Και ενώ όλοι προσπαθούν να βγάλουν εις πέρας τα γυρίσματα και να κρατήσουν την «Απαγορευμένη Εδέμ» στον αέρα, οι guest που εμφανίζονται στα επεισόδια άλλοτε έρχονται να βοηθήσουν και άλλοτε δημιουργούν ακόμη μεγαλύτερα προβλήματα. Παράλληλα, οι ζωές των ανθρώπων της R.E.M. αρχίζουν να μοιάζουν όλο και περισσότερο με τη σαπουνόπερα που γυρίζουν στο υπόγειο, καθώς τα όρια ανάμεσα στην πραγματικότητα και τη μυθοπλασία γίνονται ολοένα και πιο δυσδιάκριτα. Θα επιζήσει η Αλίκη σε αυτήν την παράξενη «Χώρα των Τεράτων»; Θα καταφέρουν να σταματήσουν να μαλώνουν, να ξεπεράσουν τα εμπόδια και να εκπληρώσουν τα δημιουργικά τους όνειρα, κάνοντας την «Απαγορευμένη Εδέμ» λίγο καλύτερη;

Όταν τα παρασκήνια της τηλεόρασης γίνονται σειρά, έχει έρθει η ώρα για μια ματιά μέσα από την κλειδαρότρυπα. Μόνο που κανείς δεν ξέρει πού οδηγεί η πόρτα…

Πρωταγωνιστούν: Αμαλία Καβάλη, Φιλίππα Κουτούπα, Σάννυ Χατζηαργύρη, Σύλβια Δεληκούρα, Βαγγέλης Σαλευρής, Νίκος Μήλιας, Ελπίδα Νικολάου, Φωτεινή Αθερίδου, Γιάννης Σοφολόγης Μπέζας, Κωνσταντίνος Φραντζής, Αλεξάνδρα Μαρτίνη, Κωνσταντίνος Μαυρόπουλος, Στεφανία Γκουρνέλου, Ελίνα Μάλαμα, Δημήτρης Τσέλιος και οι Κώστας Αποστολάκης, Ιωάννης Παπαζήσης.

Σενάριο – Πρωτότυπο concept: Γιώργος Β. Φειδάς
Σκηνοθεσία: Αλέξανδρος Ρέλλος
Διεύθυνση Φωτογραφίας: Γιώργος Βασιλειάδης
Μοντάζ: Κωνσταντίνος Αδρακτάς
Καλλιτεχνική διεύθυνση: Φρόσω Ράλλη
Ενδυματολόγος: Ελίνα Μαντζάκου
Σκηνογράφος: Τζιοβάνι Τζανετής
Μουσική: Σταμάτης Σταματάκης
Οργάνωση Παραγωγής: Βαγγέλης Μπαλάφας
CO-Executive Producer: Γιάννης Δώνος
Executive Producers: Ειρήνη Σουγανίδου, Φρόσω Ράλλη
Εκτέλεση παραγωγής: Feelgood Productions
Παραγωγή ΕΡΤ

Eπεισόδιο 5ο: «Πίσω απ' την κουρτίνα»
Όταν η Νίνα και η Τζένη παρασύρονται λίγο περισσότερο σε έναν αυτοσχεδιασμό που κάνουν για να προσθέσουν χρόνο σε ένα επεισόδιο που βγαίνει μικρό, ο Γιάννης απασφαλίζει, διακόπτει το γύρισμα και εξαφανίζεται με το μόνιτορ του Διευθυντή Φωτογραφίας. Η Τζένη κάνει συνεχώς σαρδάμ προκαλώντας την οργή της Νίνας και την απελπισία του συνεργείου. Ταυτόχρονα, η Μαριάνθη φεύγει για ραντεβού στο κανάλι και αναθέτει στην Αλίκη τη διοίκηση της R.E.M. μέχρι να γυρίσει. Βασική εντολή της: να βρεθεί ο αγνοούμενος σεναριογράφος με το μόνιτορ και να ξαναρχίσει το γύρισμα με κάθε τρόπο. Οι ήρωες της σειράς αναγκάζονται να ρίξουν μια ματιά βαθιά μέσα τους, σε όσα κρύβονται πίσω από την κουρτίνα, σε ένα επεισόδιο όπου τα όρια μεταξύ πραγματικότητας και φαντασίας αρχίζουν λίγο να μπλέκονται, καθώς ένα Αγόρι κι ένα Κορίτσι βρίσκονται στον Απαγορευμένο Κήπο για ένα κρυφό φιλί στη διάρκεια του γυρίσματος.

	Ψυχαγωγία / Εκπομπή 
	WEBTV ERTflix 



21:00  |   #Παρέα (ΝΕΟΣ ΚΥΚΛΟΣ)        ΠΡΕΜΙΕΡΑ
Γ' ΚΥΚΛΟΣ 

Τα Σαββατόβραδα στην ΕΡΤ1 είναι μοναδικά. Με καλή παρέα, αξέχαστες ιστορίες και αγαπημένα τραγούδια. Ο Γιώργος Κουβαράς μάς προσκαλεί στην #Παρέα κάθε Σάββατο στις 21:00 για ένα μουσικό ταξίδι, που ξυπνάει μνήμες και συναισθήματα μέσα από το καλό ελληνικό τραγούδι. 
Με προσκεκλημένους κορυφαίους δημιουργούς, ερμηνευτές και καλλιτέχνες από όλους τους χώρους και με καλούς φίλους, η #Παρέα συνεχίζει για τρίτη χρονιά, ανανεωμένη, διευρυμένη και γεμάτη εκπλήξεις.
Με μια ορχήστρα σπουδαίων μουσικών και μαέστρο τον Γιώργο Μπουσούνη, με αφιερώματα σε μεγάλους συνθέτες, στιχουργούς και ερμηνευτές, με συνεντεύξεις των πρωταγωνιστών στον χώρο του πολιτισμού, η #Παρέα με τον Γιώργο Κουβαρά συνδυάζει με μοναδικό τρόπο την ψυχαγωγία με τη διασκέδαση. 
Για να μην ψάχνετε τι θα κάνετε το Σάββατο το βράδυ! 

Eπεισόδιο 1ο: «Αφιέρωμα στον Μίμη Πλέσσα» 
Με ένα συγκινητικό αφιέρωμα στον Μίμη Πλέσσα, έναν από τους κορυφαίους δημιουργούς, ο οποίος έφυγε από τη ζωή πριν από δύο χρόνια, κάνει πρεμιέρα η #Παρέα με τον Γιώργο Κουβαρά.

Ο Μίμης Πλέσσας σφράγισε την ελληνική μουσική ιστορία, συνθέτοντας εκατοντάδες διαχρονικά τραγούδια, μουσικά θέματα για 104 ταινίες, καθώς και για 70 τηλεοπτικές και θεατρικές παραγωγές. Με 57 προσωπικούς δίσκους στο ενεργητικό του, διέγραψε μια εντυπωσιακή πορεία που εκτείνεται από την τζαζ και την ελαφρά μουσική, έως το έντεχνο λαϊκό τραγούδι και τις μεγάλες μουσικές φόρμες, αναδεικνύοντας παράλληλα μεγάλες φωνές του ελληνικού πενταγράμμου.

Σε αυτό το ξεχωριστό αφιέρωμα, ο Γιώργος Κουβαράς υποδέχεται στο πλατό της εκπομπής τη σύζυγο και θεματοφύλακα του έργου του συνθέτη, Λουκίλλα Καρρέρ και τους επιστήθιους φίλους του Γιώργο Χατζηνάσιο και Γιάννη Μετζικώφ, οι οποίοι μοιράζονται σπάνιες ιστορίες από την κοινή τους διαδρομή.

Τη συντροφιά πλαισιώνουν ο ραδιοφωνικός παραγωγός και βαθύς γνώστης του έργου του συνθέτη, Σιδερής Πρίντεζης και οι ηθοποιοί Άννα Φόνσου, Νίκη Παλληκαράκη, Λένα Παπαληγούρα και Παναγιώτα Βιτετζάκη οι οποίες ξεδιπλώνουν τις δικές τους αναμνήσεις και μιλούν για τους δεσμούς που τις ένωσαν μαζί του.

Μεγάλα αγαπημένα τραγούδια του Μίμη Πλέσσα ερμηνεύουν ο Γιώργος Περρής, ο οποίος θυμάται τα πρώτα του βήματα στο τραγούδι δίπλα στον μεγάλο δημιουργό, ο Γιώργος Λιβάνης, η Ελένη Πέτα, η Δέσποινα Πολυκανδρίτου καθώς και η Ειρήνη Τουμπάκη.

Παρουσίαση: Γιώργος Κουβαράς
Σκηνοθεσία: Μανώλης Παπανικήτας
Εκτέλεση Παραγωγής: Rhodium Productions/ Κώστας Γανωτής 
Παραγωγή: ΕΡΤ

	Ταινίες 
	WEBTV GR 



23:45  |   Ξένη Ταινία 

Ντεσπεράντο   
(Desperado) 

Περιπέτεια, συμπαραγωγής ΗΠΑ, Μεξικού 1995
Διάρκεια: 96' 

Υπόθεση: Ο Μαριάτσι βυθίζεται με τα χέρια δεμένα στον σκοτεινό υπόκοσμο των συνόρων, καθώς ακολουθεί ένα ίχνος αίματος που τον οδηγεί στον τελευταίο από τους διαβόητους μεξικανούς βαρόνους των ναρκωτικών, τον Μπούτσο , για μια γεμάτη δράση και σφαίρες αναμέτρηση. Με τη βοήθεια του καλύτερου φίλου του και μιας όμορφης ιδιοκτήτριας βιβλιοπωλείου , ο Μαριάτσι εντοπίζει τον Μπούτσο, αντιμετωπίζει τον στρατό του από απελπισμένους κακοποιούς και αφήνει πίσω του το δικό του ίχνος αίματος.
Ο Αντόνιο Μπαντέρας πρωταγωνιστεί ως ο Μαριάτσι χωρίς όνομα σε αυτή την πολυαναμενόμενη συνέχεια της κριτικά αναγνωρισμένης ταινίας «El Mariachi», δεύτερη κατά σειρά της Τριλογίας του Μεξικού.
Σκηνοθεσία: Ρόμπερτ Ροντρίγκεζ
Σενάριο: Ρόμπερτ Ροντρίγκεζ
Πρωταγωνιστούν: Αντόνιο Μπαντέρας,Σάλμα Χάγιεκ, Κουέντιν Ταραντίνο, Στιβ Μπουσέμι, Χοακίμ Ντε Αλμέιντα, Ντάνι Τρέχο 

ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Ελληνική σειρά 
	WEBTV ERTflix 



01:30  |   Ζακέτα Να Πάρεις  (E)    

	Ψυχαγωγία / Εκπομπή 
	WEBTV ERTflix 



04:15  |   Cool Crips on Tour  (E)    

	Ντοκιμαντέρ / Σειρά Ντοκιμαντέρ 
	WEBTV ERTflix 



05:05  |   Η Ελλάδα στα Μουσεία του Κόσμου  (E)    

	Ψυχαγωγία / Ελληνική σειρά 
	WEBTV GR ERTflix 



06:10  |   TV Land  (E)    

	Ψυχαγωγία / Ελληνική σειρά 
	WEBTV ERTflix 



07:00  |   Ζακέτα Να Πάρεις  (E)    
Υπότιτλοι για K/κωφούς και βαρήκοους θεατές 
Κωμική σειρά μυθοπλασίας. 

Επεισόδιο 35ο: «Μόνο να 'σαι ευτυχισμένος» 
Η Θάλεια αποφασίζει να μιλήσει ανοιχτά για τα αισθήματά της στον Ευθύμη, αλλά εκείνος της δηλώνει πως προτιμάει να μείνουν δυο φίλοι. Όσο κι αν η απόφασή του αυτή τον στενοχωρεί, δεν εξηγεί σε κανέναν γιατί. Η Αριστέα, από την άλλη, του έχει βρει πάλι την ιδανική νύφη κι είναι πολύ χαρούμενη. Όταν, όμως, του το ανακοινώνει, εκείνος κάνει ένα μεγάλο ξέσπασμα και της λέει ότι δεν πρόκειται να παντρευτεί ποτέ. Η Αριστέα πανικοβάλλεται, αλλά πιο πολύ πανικοβάλλονται η Δέσποινα κι η Φούλη από το ξέσπασμα του Ευθύμη και αποφασίζουν να μιλήσουν στην Αριστέα για να σταματήσει να τον πιέζει. Η Αριστέα μαθαίνει την αλήθεια, αλλά αυτό δεν πρόκειται να την πτοήσει! Το προξενιό θα γίνει και ο Ευθύμης της θα παντρευτεί! Βέβαια, αυτά που θα ακολουθήσουν δεν τα περιμένει κανείς…

Επεισόδιο 36ο: «Καλό ταξίδι»
Η σχέση της Δέσποινας και του Παντελή προχωράει. Με αργούς ρυθμούς, αλλά προχωράει. Σινεμά, θέατρο, φαγητό έξω και φυσικά κάθε πρωί φρέσκο πρωινό απ’ τον φούρνο, που της φέρνει χαρούμενος ο Παντελής. Η Φούλη κι η Αριστέα πειράζουν την Δέσποινα πως πολύ το καθυστερεί ο Παντελής και πότε θα περάσει στο παρασύνθημα, αλλά η Δέσποινα προτιμάει τα πράγματα να πηγαίνουν αργά. Εξάλλου σκέφτεται πάντα τι θα πει κι ο Μάνος. Ο δε Μάνος, που υποψιάζεται πως το θέμα προχωράει, λέει στα αγόρια πως δεν του καλοφαίνεται αυτή η σχέση. Έλα όμως που οι εξελίξεις όμως προχωράνε και οι μανάδες μας υποψιάζονται ότι ο Παντελής πήρε μάλλον την απόφαση να κάνει το επόμενο βήμα. Τελικά ο Παντελής έχει όντως αυτό στο μυαλό του ή τσάμπα οι τρεις φίλες αποφάσισαν να πείσουνε τον Μάνο να τον δεχτεί για σύντροφο της Δέσποινας;

	Ψυχαγωγία / Εκπομπή 
	WEBTV ERTflix 



09:00  |   Καλημέρα Είπαμε;   
Ψυχαγωγική εκπομπή με τους Ζωή Κρονάκη και Τάσο Ιορδανίδη 
	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ταινίες 
	WEBTV GR 



13:00  |   Ελληνική Ταινία
Φουσκοθαλασσιές    
Υπότιτλοι για K/κωφούς και βαρήκοους θεατές 

Κωμωδία παραγωγής 1966
Διάρκεια: 81' 
Μια διασκευή του θεατρικού έργου "ΤΑ ΑΡΡΑΒΩΝΙΑΣΜΑΤΑ" του Δημήτρη Μπόγρη.
 ΠΡΟΓΡΑΜΜΑ  ΚΥΡΙΑΚΗΣ  25/10/2026


Υπόθεση: Η Αλκμήνη αγαπάει τον ναυτικό Αυγουστή, αλλά η μητέρα της, η καπετάνισσα Χρυσούλα, θέλει να την παντρέψει με στεριανό, για να μη δυστυχήσει, όπως συνέβη με την ίδια. 
Στο μεταξύ, ο καπετάν-Νικόλας Σφακιανός, ο πατέρας της Αλκμήνης, αφήνει το καράβι του κι επιστρέφει, ύστερα από τέσσερα χρόνια απουσίας, για να ζήσει μόνιμα στην Άνδρο. 
Όμως, τα προβλήματα δεν τον αφήνουν να ησυχάσει. Αυτή τη φορά, ο καπετάνιος πρέπει να αντιμετωπίσει τις φουρτούνες και τις αισθηματικές καταιγίδες που ταλαιπωρούν τις κόρες του…

Σκηνοθεσία: Ορέστης Λάσκος
Σενάριο: Γιώργος Λαζαρίδης
Διεύθυνση φωτογραφίας: Γρηγόρης Δανάλης
Μουσική: Κώστας Κλάββας
Εταιρία παραγωγής: Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Ε.Π.Ε.
Παίζουν: Μαίρη Αρώνη, Διονύσης Παπαγιαννόπουλος, Ανδρέας Ντούζος, Γιώργος Γαβριηλίδης, Ρία Δελούτση, Μαίρη Χαλκιά, Ρίτα Άντλερ, Νίκος Τσουκαλάς, Νίκος Πασχαλίδης, Βάσω Βενιέρη, Γιώργος Παπαδημητράκης, Αγγελική Μαλτέζου, Μαξ Ρόμαν 

	Ψυχαγωγία / Εκπομπή 
	WEBTV ERTflix 



15:00  |   Ό,τι Αξίζει - Γ' ΚΥΚΛΟΣ (ΝΕΟ ΕΠΕΙΣΟΔΙΟ)   

Η εκπομπή «Ό,τι αξίζει» με την Ίνα Ταράντου μάς θυμίζει ότι οι πιο όμορφες διαδρομές δεν βρίσκονται στους χάρτες, αλλά στις ψυχές των ανθρώπων. 
Δεν αναζητούμε τοπία, αναζητούμε εκείνους που τα κρατούν ζωντανά. Άνθρωποι της καθημερινότητας, που με τις μικρές και μεγάλες τους μάχες, γίνονται καθρέφτες του τόπου και της εποχής τους. Οι αφανείς πρωταγωνιστές που κουβαλούν μέσα τους την Ιστορία, χωρίς ποτέ να τη διεκδικούν.
Η Ίνα Ταράντου, με σεβασμό και ευαισθησία, ακολουθεί αυτούς τους ανθρώπους-οδηγούς σε μια αφήγηση που δεν είναι απλώς καταγραφή, αλλά συμμετοχή.

Παρουσίαση: 'Ινα Ταράντου
Σκηνοθεσία: Μιχάλης Φελάνης
Οργάνωση παραγωγής: Γιάννης Κωνσταντινίδης
Βοηθός παραγωγής: Παναγιώτα Τακτικού
Εκτέλεση παραγωγής: ms ENTERTAINMENT
Συντακτική επιμέλεια: Στελίνα Γκαβανοπούλου
Έρευνα: Νικολέτα Μακρή
Διεύθυνση φωτογραφίας: Παύλος Διδασκάλου
Μοντάζ: Γιώργος Παπαϊωάννου, Παύλος Παπαδόπουλος, Κώστας Κουράκος, Κώστας Χριστακόπουλος, Κώστας Δημάκης

Eπεισόδιο 3ο: «Λέρος, από την αρχή» - Α' Μέρος
Η εκπομπή «Ό,τι αξίζει» με την Ίνα Ταράντου ταξιδεύει στη Λέρο και ανακαλύπτει το αληθινό πρόσωπο ενός νησιού που αφήνει πίσω τα στερεότυπα και αποκαλύπτεται μέσα από τους ανθρώπους του. Ιστορίες ζωής, δημιουργίας, μνήμης και αισιοδοξίας συνθέτουν ένα επεισόδιο αφιερωμένο στη δύναμη του ανθρώπου να προχωρά μπροστά.

Ο Νίκος και η Λούση, ζευγάρι στη ζωή και στην τέχνη, άφησαν την Αθήνα και επέλεξαν να ζήσουν μόνιμα στη Λέρο. Μιλούν για την αγάπη τους για το νησί, τη δημιουργική τους πορεία, αλλά και για το πώς μια σοβαρή δοκιμασία υγείας έγινε αφορμή να δουν τη ζωή με άλλο βλέμμα.

 ΠΡΟΓΡΑΜΜΑ  ΚΥΡΙΑΚΗΣ  25/10/2026

Ο κύριος Γιάννης, κτηνοτρόφος, μουσικός της τσαμπούνας και συνταξιούχος νοσηλευτής, θυμάται τα δύσκολα παιδικά χρόνια της φτώχειας, τις δεκαετίες προσφοράς στο νοσοκομείο και εξηγεί γιατί θεωρεί πως ο πραγματικός πλούτος βρίσκεται στην οικογένεια, στις παρέες και στη χαρά της ζωής.

Ο Σάββας, ναυτικός, ψαράς και άνθρωπος της θάλασσας, αφηγείται τη διαδρομή του από τα καράβια όλου του κόσμου μέχρι την επιστροφή στη Λέρο. Σήμερα συνεχίζει να ζει με το βλέμμα στραμμένο στο πέλαγος, πιστεύοντας πως οι μεγαλύτερες ομορφιές βρίσκονται στις απλές στιγμές.

Οι μουσικοί Σάββας και Αντώνης, δύο αδέλφια που μεγάλωσαν μέσα στην παράδοση, κρατούν ζωντανή τη μουσική του τόπου τους. Μιλούν για τη μητέρα που τους μύησε στα πανηγύρια, για την οικογένεια, αλλά και για την ανάγκη να συνεχιστεί η πολιτιστική κληρονομιά της Λέρου.

Η Εύα, εικαστικός και θεραπεύτρια, μοιράζεται μια ξεχωριστή διαδρομή που συνδυάζει την τέχνη, την αναζήτηση, τα ταξίδια και τη μελέτη διαφορετικών πολιτισμών. Μέσα από τη δική της πορεία αναδεικνύει τη Λέρο ως έναν τόπο γαλήνης, περισυλλογής και εσωτερικής θεραπείας.


	Ψυχαγωγία / Ελληνική σειρά 
	WEBTV GR ERTflix 



15:50  |   Κουτσουπιές  (E)    
Υπότιτλοι για K/κωφούς και βαρήκοους θεατές 
Επεισόδια 11ο και 12ο 

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

	Ψυχαγωγία / Εκπομπή 
	WEBTV ERTflix 



19:00  |   Προσωπικές Διαδρομές (ΝΕΟ ΕΠΕΙΣΟΔΙΟ)   
«Προσωπικές διαδρομές» είναι ο τίτλος της νέας εκπομπής που μεταδίδεται κάθε Κυριακή, στις 19:00. Η Έλενα Κατρίτση μάς μεταφέρει σε τόπους όπου το παρόν κλέβει από την αίγλη του παρελθόντος, σε μια προσπάθεια να σχεδιάσει το αύριο.

Κάθε εκπομπή είναι ένα ταξίδι στον χρόνο, αλλά και μια καταγραφή της ζωής σήμερα, με οδηγούς τους πρωταγωνιστές κάθε τόπου, οι οποίοι, μέσα από τις προσωπικές τους ιστορίες, σκιαγραφούν την κοινωνική, οικονομική και πολιτική ζωή του. Παράλληλα, αναζητούμε τα ίχνη Ελλήνων που άφησαν το αποτύπωμά τους, συνδέοντας τη δική τους διαδρομή με την ιστορία του τόπου και, συχνά, μιας ολόκληρης εποχής.

Μέσα από τους ανθρώπους ανακαλύπτουμε την ψυχή κάθε τόπου, την κουλτούρα, την ιστορία και τις παραδόσεις του αλλά και τα προβλήματα που αντιμετωπίζουν οι κάτοικοί του. Κυρίως όμως, μέσα από τα δικά τους μάτια βλέπουμε έναν ξεχωριστό προορισμό που μας προσκαλεί να τον ανακαλύψουμε.





 ΠΡΟΓΡΑΜΜΑ  ΚΥΡΙΑΚΗΣ  25/10/2026

Σενάριο-Έρευνα-Παρουσίαση: 'Ελενα Κατρίτση
Σκηνοθεσία-Διεύθυνση Φωτογραφίας: Πάνος Μανωλίτσης
Διεύθυνση Παραγωγής: Αλέξης Καπλάνης
Οργάνωση Παραγωγής: Έλμα Νέικοβα
Μοντάζ: Θεόφιλος Γεροντόπουλος
Δημοσιογράφοι: Κατερίνα Νινιού, Ελεάννα Παπαδοκωστάκη
Εικονολήπτης-Χειριστής Drone: Κωνσταντίνος Μελεμενής
Ηχολήπτης: Θάνος Σαράφης
Βοηθός Σκηνοθέτη: Μαρία Ντρούγια
Βοηθός Μοντέρ: Δημήτρης Μάρης
Σήμα Αρχής: Μαρία Ντρούγια
Εταιρεία Παραγωγής: Production House 
Παραγωγή: ΕΡΤ
Eπεισόδιο 3ο: «Στα νερά του Βοσπόρου»
Στα νερά του Βοσπόρου αναζητήσαμε τις μνήμες και την ψυχή της Κωνσταντινούπολης, της Κωνσταντινίγιε, της Ιστανμπολ.
Κατηφορίσαμε στο Πέρα και περάσαμε την περίφημη περιστρεφόμενη πόρτα του Πέρα Παλάς, του ιστορικού ξενοδοχείου που το 1918 πέρασε στα χέρια του 27χρονου Έλληνα επιχειρηματία Πρόδρομου Μποδοσάκη- Αθανασιάδη. 
Για τον Ζουλφί Λιβανελί, τον πασίγνωστο συγγραφέα και μουσικοσυνθέτη, που είναι ιδιαίτερα αγαπητός στους Έλληνες, η Κωνσταντινίγιε δεν επιλέχθηκε τυχαία στον τίτλο του βιβλίου του. Στα μυθιστορήματά του η μνήμη λειτουργεί σχεδόν ως πρωταγωνιστής. Μπορεί ένα έθνος, όπως κι ένας άνθρωπος, να χτίσει το μέλλον του χωρίς πρώτα να συμφιλιωθεί με το παρελθόν του;

Λίγο πιο κάτω, στο Ταρλάμπασι, μια υποβαθμισμένη περιοχή που κάποτε υπήρξε κέντρο της ρωμέικης αστικής τάξης, διαδραματίζεται το μυθιστόρημα «Έγκλημα στο Πέρα» του Αχμέτ Ουμίτ, που θεωρείται ο σημαντικότερος σύγχρονος Τούρκος συγγραφέας αστυνομικής λογοτεχνίας. Μέσα από έρευνες και ανθρώπινες ιστορίες εξερευνά τη μνήμη, την ιστορία και τις αντιφάσεις της τουρκικής κοινωνίας. Μπορεί άραγε ένα μυθιστόρημα να διασώσει κάτι από τη συλλογική μνήμη;

Πήγαμε στο Φανάρι, την καρδιά της Ορθοδοξίας, φθάσαμε στο Νεοχώρι, αντικρύσαμε τη Θεραπειά. Οι μεγάλοι ευεργέτες της Πόλης κατάλαβαν πως η πραγματική δύναμη βρίσκεται στην προσφορά. Με τον Κώστα Πηλαβάκη, απόγονο του μεγαλοτραπεζίτη Γεωργίου Ζαρίφη, με σπουδαία διεθνή πορεία ο ίδιος, ταξιδέψαμε στα νερά του Βοσπόρου και στην ιστορία της οικογένειάς του. Στον Γαλατά, μία από τις ιστορικές ρωμέικες συνοικίες, αναζητήσαμε στο μέγαρο Ζαρίφη το παρελθόν και μιλήσαμε για το μέλλον με τους ανθρώπους του εκδοτικού οίκου «Ιστός», που σχεδιάζουν, δημιουργούν, ονειρεύονται.
Τα ξύλινα γυαλιά, τα τζαμιά, τα φρούρια, οι παλιές συνοικίες των Ρωμιών, των Αρμενίων και των Εβραίων, τα αρχοντικά των Λεβαντίνων, συνθέτουν ένα μοναδικό μωσαϊκό πολιτισμών, σε πείσμα όσων προσπάθησαν κατά καιρούς να χωρίσουν ανθρώπους και πολιτισμούς.

	Ψυχαγωγία / Ελληνική σειρά 
	WEBTV GR ERTflix 



20:00  |   TV Land (ΝΕΟ ΕΠΕΙΣΟΔΙΟ)   
Υπότιτλοι για K/κωφούς και βαρήκοους θεατές 
Κωμική σειρά

 ΠΡΟΓΡΑΜΜΑ  ΚΥΡΙΑΚΗΣ  25/10/2026

Eπεισόδιο 6ο: «Συν-τονισμένες ενέργειες»
Σε ένα παρασκήνιο γεμάτο πάθη, ίντριγκες και μυστικά του χώρου της τηλεόρασης, η Αλίκη βρίσκεται να κρατάει –με αβέβαια αλλά ικανά χέρια– το τιμόνι της R.E.M. και είναι αποφασισμένη να κάνει ό,τι χρειαστεί για να ξεκινήσει ξανά το γύρισμα. 
Η Μαριάνθη λαμβάνει δυσάρεστα νέα από το κανάλι, ενώ πίσω στην εταιρεία φτάνει για ραντεβού ο Θοδωρής Αθερίδης. 
Η Αλίκη με τη Βίκυ παίρνουν την εντολή να προσπαθήσουν εκείνες να τον κλείσουν στο καστ, ώστε να αναλάβει ξανά τον ρόλο του Ίκαρου Πάτερλη, του πιλότου αδελφού του Γιάννου, που επιστρέφει από τον θάνατο για να διεκδικήσει τη Βικτώρια. Για να τον πείσουν, η Αλίκη και η Βίκυ του προτείνουν να συμμετέχει σε μία ταινία της R.E.M., όμως ο Θοδωρής θέλει άλλον ρόλο από αυτόν που του δίνουν.
Την ίδια στιγμή, ο Δημήτρης γίνεται έξαλλος όταν μαθαίνει ότι ο Αθερίδης μπορεί να έρθει ως guest στην «Απαγορευμένη Εδέμ» και να φιλήσει την τηλεοπτική του σύζυγο, Βικτώρια Πάτερλη – δηλαδή τη Νίνα.

Καλεσμένος επεισοδίου: Θοδωρής Αθερίδης


	Ταινίες 
	WEBTV GR ERTflix 



21:00  |   Ελληνική Ταινία
Το Τελευταίο Σημείωμα    
Υπότιτλοι για K/κωφούς και βαρήκοους θεατές 

Ιστορική, δραματική ταινία, παραγωγής 2017
Διάρκεια: 112' 
Η πολυβραβευμένη ταινία περιγράφει μία από τις πιο γνωστές σελίδες της πρόσφατης ελληνικής Ιστορίας, την εκτέλεση από τους Γερμανούς κατακτητές διακοσίων αγωνιστών την 1η Μαΐου 1944 στην Καισαριανή, ως αντίποινα για τη δράση της ελληνικής Αντίστασης.

Υπόθεση: Ο Παντελής Βούλγαρης, με την Ιωάννα Καρυστιάνη να υπογράφει το σενάριο, μας μεταφέρουν στο στρατόπεδο συγκέντρωσης του Χαϊδαρίου το διάστημα πριν από την Πρωτομαγιά του ΄44 και μας συστήνουν τους ανθρώπους πίσω από τα τραγικά γεγονότα.
Κεντρικό πρόσωπο της ιστορίας, ο τριαντατετράχρονος Ναπολέων Σουκατζίδης, Κρητικός, μικρασιατικής καταγωγής, αγωνιστής του λαϊκού κινήματος και κρατούμενος σε εξορίες και φυλακές από το 1936. Την περίοδο της φυλάκισής του στο Χαϊδάρι, εκτελούσε χρέη διερμηνέα του Γερμανού Διοικητή, Καρλ Φίσερ.
Ο Σουκατζίδης, έζησε τη γερμανική αγριότητα των κατοχικών χρόνων και έγινε μάρτυρας βασανιστηρίων και τραγικών περιστατικών στους θαλάμους κράτησης μαζί με τους συγκρατούμενούς του. Πολλές ζωές, μικρές ιστορίες φόβου, φιλίας, συντροφικότητας, ελπίδας, ονειροπόλησης.
Την ημέρα της εκτέλεσης, βρίσκεται μπροστά σε δίλλημα ζωής και θανάτου, όταν ο Φίσερ του δίνει τη δυνατότητα να εξαιρεθεί και τη θέση του να πάρει κάποιος άλλος.

«Το Τελευταίο Σημείωμα» του Παντελή Βούλγαρη, είναι συνάμα ιστορία και μυθοπλασία∙ ένα κινηματογραφικό «σημείωμα» μνήμης, σεμνότητας και αναστοχασμού.

Σκηνοθεσία: Παντελής Βούλγαρης
Σενάριο: Ιωάννα Καρυστιάνη - Παντελής Βούλγαρης


 ΠΡΟΓΡΑΜΜΑ  ΚΥΡΙΑΚΗΣ  25/10/2026

Παίζουν: Ανδρέας Κωνσταντίνου, Αντρέ Χένικε, Μελία Κράιλινγκ, Τάσος Δήμας, Αινείας Τσαμάτης, Βασίλης Κουκαλάνι, Λουκάς Κυριαζής, Λευτέρης Λαμπράκης, Κωνσταντίνα Χατζηαθανασίου, Βασίλης Σύρρος, Μανώλης Μαυράκης, Μανώλης Ψαρουδάκης, Μιχάλης Αεράκης, Δημήτρης Καλογεράκης, Γιώργος Καραμαλέγκος, Ιώ Ασηθιανάκη, Χάρης Αργυρόπουλος, Μηνάς Μησόρης, Νεκτάριος Ξανθουδάκης, Μάρκος Ρενιέρης, Τάσος Καϊσαρλής, Θεώνη Κουτσουνάκη, Γιάννης Σίνης, Κυριάκος Κώτσογλου, Χρήστος Κωνσταντακόπουλος, Αντρέας Χατζημαρκάκης, Αντώνης Παλιεράκης, Γκάρι Τζέιμς Μπόρλαντ, Στέλλα Ψαρουδάκη.

Διεύθυνση Φωτογραφίας: Σίμος Σαρκετζής
Μοντάζ: Τάκης Γιαννόπουλος
Σκηνικά: Σπύρος Λάσκαρης
Κοστούμια: Γιούλα Ζωϊοπούλου
Ήχος: Στέφανος Ευθυμίου
Sound Design: Αλέξανδρος Σιδηρόπουλος, Άρης Λουζιώτης
Τελική Μίξη: Κώστας Βαρυμποπιώτης
Μουσική: The Boy
Μακιγιάζ: Εύη Ζαφειροπούλου
Παραγωγή: Γιάννης Ιακωβίδης (Black Orange)
Συμπαραγωγή: COSMOTE TV Ελληνικό Κέντρο Κινηματογράφου Ελληνική Ραδιοφωνία Τηλεόραση Α.Ε Μικρά Αγγλία Α.Ε. 

	Ψυχαγωγία / Ελληνική σειρά 
	WEBTV GR ERTflix 



23:00  |   Αύριο (Α' ΤΗΛΕΟΠΤΙΚΗ ΜΕΤΑΔΟΣΗ)   
Υπότιτλοι για K/κωφούς και βαρήκοους θεατές 
Μετά την επιτυχημένη της πορεία στο ERTFLIX, η δραματική σειρά με στοιχεία περιπέτειας 8 επεισοδίων, «Αύριο», είναι η πρώτη ιστορία διάσωσης στην ελληνική τηλεόραση που καταγράφει σε σχεδόν πραγματικό χρόνο την αγωνιώδη διάσωση ενός ζευγαριού που χάνεται σ’ έναν ποταμό. Η σειρά γυρίστηκε σε φυσικό περιβάλλον, με υψηλό βαθμό δυσκολίας. 
Πρόκειται για μια χορογραφία επιβίωσης και έναν ύμνο στον αγώνα για ζωή και στην αυτοθυσία των διασωστών που, από αγάπη για την ανθρώπινη ζωή και τη σωτηρία, είναι πάντα παρόντες.

Ένα παρατημένο αυτοκίνητο πάνω από το φαράγγι είναι το μόνο στοιχείο. Ο Αντρέας και η Μαριάν μπήκαν στο νερό λίγο πριν την πλημμύρα και από εκείνη την ώρα αγνοούνται. Ένα ζευγάρι που τους είδε νωρίτερα σημαίνει συναγερμό. Ο επικεφαλής της πυροσβεστικής με τους άντρες του και ο διοικητής της τοπικής αστυνομίας αρχίζουν να ψάχνουν. Ο Αντρέας και η Μαριάν παρασύρονται μέσα στο φαράγγι χωρίς κανείς τους να ξέρει πού βρίσκεται ο άλλος και αν είναι ζωντανός. Τραυματισμένοι βγαίνουν στις όχθες φωνάζοντας μάταια, ενώ η μικρή τους κόρη στην Αθήνα τούς αναζητά. Μια άγρια νύχτα ξεκινά καθώς η βροχή που ξεσπά εμποδίζει ακόμα περισσότερο τον εντοπισμό τους. Πώς έφτασαν όλα ως εδώ; Παράλληλα με την επιχείρηση διάσωσης, η ιστορία μιας ζωής παλεύει κι εκείνη ως αγνοούμενη, εκεί όπου το παρελθόν ήρθε απροειδοποίητα σαν ξαφνική πλημμύρα.

Παίζουν: Στεφανία Γουλιώτη (Μαριάν), Χρήστος Λούλης (Αντρέας), Θέμης Πάνου (Γιάννος, πατέρας Μαριάν), Άννα Καλαϊτζίδου (Ειρήνη, αδελφή Αντρέα), Κίττυ Παϊταζόγλου (Σοφία, trekking trainer), Φιντέλ Ταλαμπούκας (Λάζαρος, rafting trainer), Νίκος Αρβανίτης (Φαίδωνας Κεχαγιάς, πολιτικός περιφέρειας), Αλέξανδρος Μαυρόπουλος (Στάθης, επικεφαλής πυροσβεστικής), Στέλιος Ξανθουδάκης (Μηνάς, αστυνομικός διοικητής), Μπάμπης Αλεφάντης (Πέτρος, αδελφός Σοφίας), Λευτέρης Πολυχρόνης (Γιώργος, επικεφαλής ΕΜΑΚ), Θάνος Τοκάκης (Παύλος, συνέταιρος Αντρέα), Κίμωνας Κουρής (Στέλιος, οικονομικός διευθυντής Αντρέα), Ντένης Μακρής (Χάρης, γιατρός διασώστης), Βασίλης Κουλακιώτης (διασώστης), Δημήτρης Αριανούτσος (Φάνης, διασώστης), Σοφία Σεϊρλή (μητέρα Αντρέα), Άρης Λεμπεσόπουλος (πατέρας Αντρέα), Μαρία Αποστολακέα (μητέρα Μαριάν) και η μικρή Μαρίνα Καρδάτου (κόρη Αντρέα–Μαριάν)

Δημιουργός σειράς – Σκηνοθεσία: Γιώργος Γκικαπέππας
Σενάριο: Γιώργος Γκικαπέππας, Κατερίνα Γιαννάκου
Casting: Σοφία Δημοπούλου, Φραγκίσκος Ξυδιανός
Φωτογραφία: Βαγγέλης Κατριτζιδάκης
Μοντάζ: Λάμπης Χαραλαμπίδης
Μουσική: Δημήτρης Φριτζαλάς
Σκηνογράφος: Σπύρος Λάσκαρης
Ενδυματολόγος: Βασιλική Σύρμα
Ηχολήπτης: Θεόφιλος Μποτονάκης
Οργάνωση Παραγωγής: Δόμνα Μπαρούνη, Γιώργος Μοσχοβίτης
Εκτέλεση Παραγωγής: Διονύσης Παναγιωτάκης – Primavisione
Executive Producer: Τζένη Αθανασοπούλου
Παραγωγή: ΕΡΤ

Eπεισόδιο 3ο: Η αγωνία του Αντρέα και της Μαριάν που έχει χάσει ο ένας τον άλλον συνοδεύεται πλέον και από το άγχος της σωματικής τους ικανότητας. Το ένστικτο είναι η μόνη σωτηρία. Και ενώ οι έρευνες των πυροσβεστών του Στάθη στις όχθες συνεχίζονται, η Σοφία και ο Λάζαρος έχουν τύψεις λες και θα μπορούσαν να απαγορεύσουν στο ζευγάρι να πάει στις όχθες. Στην Καρύταινα ο Κεχαγιάς με τον Μηνά στήνουν ένα πρόχειρο κέντρο επιχειρήσεων, απ’ όπου παρακολουθούμε την αγωνία για το άνισο παιχνίδι με την άγνοια και τον χρόνο. Οι διαφωνίες δεν λείπουν αλλά η λογική και η ομοψυχία επικρατεί. Στο σπίτι του ζευγαριού στην Αθήνα η ένταση μεγαλώνει, αφού η μικρή Άννα υποψιάζεται ότι κάτι δεν πάει καλά. Ο Γιάννος δεν μπορεί να περιμένει και αποφασίζει να ξεκινήσει για την Καρύταινα αφήνοντας την Ειρήνη μόνη της στο δύσκολο έργο με την Άννα. Η Μαριάν περιπλανιέται στο δάσος παράλληλα με το ποτάμι ενώ οι αναμνήσεις της κοινής τους ζωής ξεπηδούν σαν απρόσκλητος εφιάλτης στη μνήμη της. Το ίδιο και οι μνήμες με τον πατέρα της. Η Μαριάν προσπαθεί να μείνει ακμαία, φωνάζει για να την ακούσουν και αρχίζει να αφήνει σημάδια στους κορμούς μήπως και τα εντοπίσουν. Ο Αντρέας προσπαθεί να βρει έναν τρόπο να δέσει τον ώμο του γιατί ο πόνος γίνεται χειρότερος. Φωνάζει την Μαριάν ενώ το ίδιο κάνει κι εκείνη. Η φωνή τους για μια στιγμή μοιάζει να περνάει στην απέναντι όχθη και μια μικρή ελπίδα φωτίζει την απελπισία τους.

	Ταινίες 
	WEBTV GR 



24:00  |   Ξένη Ταινία 

Μια Θέση στην Καρδιά   
(Places in the Heart) 

Δράμα εποχής, παραγωγής ΗΠΑ 1984
Διάρκεια: 105' 

Υπόθεση: Όταν ο σερίφης σύζυγός της σκοτώνεται σε ένα ατύχημα, η Έντνα Σπόλντινγκ βρίσκεται μόνη και άφραγκη σε ένα μικρό αγρόκτημα εν μέσω της Μεγάλης Ύφεσης στο αγροτικό Τέξας του 1935.Ο Μόζες, ένας περιπλανώμενος μαύρος άνδρας, τη βοηθά να φυτέψει βαμβάκι, σε μια προσπάθεια να διατηρήσει το αγρόκτημα και την οικογένειά της ενωμένη. Φιλοξενεί επίσης έναν τυφλό ενοικιαστή, τον κύριο Γουίλ, ο οποίος έχασε την όρασή του στον Α΄ Παγκόσμιο Πόλεμο. Πρέπει να αντέξει καταιγίδες και σκληρή δουλειά για να καταφέρει να πληρώσει την δόση του στεγαστικού δανείου της εγκαίρως.

Η ταινία «PLACES IN THE HEART» κέρδισε Όσκαρ Καλύτερου Πρωτότυπου Σεναρίου και η Σάλι Φιλντ Α’ Γυναικείου Ρόλου. 
Σκηνοθεσία: Ρόμπερτ Μπέντον
Σενάριο: Ρόμπερτ Μπέντον
Πρωταγωνιστούν: Σάλι Φιλντ, Τζον Μάλκοβιτς, Ντάνι Γκλόβερ, Εντ Χάρις, Έιμι Μάντιγκαν, Λίντσεϊ Κράους


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



02:00  |   Ό,τι Αξίζει  (E)    
Γ' ΚΥΚΛΟΣ 

	Ψυχαγωγία / Εκπομπή 
	WEBTV ERTflix 



03:00  |   Προσωπικές Διαδρομές  (E)    

	Ψυχαγωγία / Ελληνική σειρά 
	WEBTV GR ERTflix 



04:00  |   TV Land  (E)    


	Ψυχαγωγία / Ελληνική σειρά 
	WEBTV ERTflix 



04:50  |   Τα Καλύτερά μας Χρόνια  (E)    
Γ' ΚΥΚΛΟΣ
Υπότιτλοι για K/κωφούς και βαρήκοους θεατές 
Επεισόδια 20ό «Ο Γύρος της Αθήνας» και 21ο «Μας συγχωρείτε… Διακοπή» 

	Ψυχαγωγία / Εκπομπή 
	WEBTV ERTflix 



06:45  |   Νωρίς Νωρίς   
Το «Νωρίς Νωρίς» βάζει το ξυπνητήρι μας από τα… χαράματα!  Από Δευτέρα έως Παρασκευή στις 06:45, η Μαρία Ηλιάκη και ο Κρατερός Κατσούλης μάς λένε την πρώτη «καλημέρα» της ημέρας και μας προσκαλούν να γίνουμε μια μεγάλη πρωινή παρέα.
Με κέφι, χιούμορ, αυθορμητισμό και θετική διάθεση, η Μαρία και ο Κρατερός, μαζί με την παρέα του «Νωρίς-Νωρίς», ξεχωρίζουν όλα όσα αξίζει να δούμε και να συζητήσουμε και προσεγγίζουν τις ειδήσεις με μια διαφορετική ματιά, από την Ελλάδα και τον κόσμο.
Η εκπομπή ταξιδεύει σε κάθε γωνιά της ελληνικής περιφέρειας, ανακαλύπτει πρόσωπα που εμπνέουν, ξεχωριστές πρωτοβουλίες και ιστορίες που αξίζει να ακουστούν. Παράλληλα, ανοίγει ένα παράθυρο στον κόσμο, συναντώντας Έλληνες που ζουν και δημιουργούν στο εξωτερικό, αλλά και ανθρώπους με ιδιαίτερες ιστορίες πέρα από τα σύνορα.
Και επειδή κάθε πρωινό χρειάζεται χαμόγελο, το «Νωρίς-Νωρίς» έχει κέφι, ψυχαγωγία, μουσική, πολιτισμό, απρόοπτα και όλα όσα μπορούν να κάνουν το ξεκίνημα της ημέρας λίγο πιο όμορφο.
Στον καναπέ του «Νωρίς-Νωρίς» κάθονται άνθρωποι των γραμμάτων και των τεχνών, προσωπικότητες από το θέατρο, τη μουσική, τον αθλητισμό, τον κινηματογράφο και τον πολιτισμό, σε συνεντεύξεις που επιχειρούν να μας συστήσουν όχι μόνο το έργο, αλλά και τον άνθρωπο πίσω από αυτό.
Γιατί τα πρωινά είναι καλύτερα όταν τα μοιραζόμαστε… «Νωρίς-Νωρίς»!

Αρχισυνταξία: Μαρία Μπλάνα
Σκηνοθέτης: Θανάσης Τσαουσόπουλος
Διεύθυνση παραγωγής ΕΡΤ: Θοδωρής Χατζηπαναγιώτης, Ζακελίνα Στάθη
Βοηθός αρχισυντάκτη: Γιάννης Ρούκης
Συντακτική ομάδα: Νίκος Μισίρης, Φανή Τζομάκα, Θάνος Ντι Βίτα, Φρίντα Καρακάση, Τζώρτζια Γεωργίου, Μυρσίνη Κοντού
Υπεύθυνη καλεσμένων: Νανά Σκιαδά
Εκτέλεση παραγωγής: PrimaVisione
Παραγωγός: ΕΡΤ

	Ψυχαγωγία / Εκπομπή 
	WEBTV ERTflix 



09:00  |   Πρωίαν Σε Είδον   
Ο Φώτης Σεργουλόπουλος και η Τζένη Μελιτά η πιο διασκεδαστική και χαρούμενη παρέα της πρωινής ζώνης είναι στην ΕΡΤ1.

Η εκπομπή «Πρωίαν σε είδον»  για 5η σεζόν αποτελεί την πιο αγαπημένη συνήθεια με πολλές ειδήσεις, αφιερώματα, ταξίδια, μουσική, ωραίες ιστορίες, νόστιμες συνταγές μαγειρικής και ζαχαροπλαστικής,  καλεσμένους και αναλύσεις για θέματα που ενδιαφέρουν.

Νέες ενότητες, περισσότερες πληροφορίες, πρόσωπα και ενημέρωση. Κάθε μέρα και κάτι καινούριο, κάθε μέρα και κάτι διαφορετικό. Η πιο όμορφη παρέα ανταλλάσσει απόψεις, σχολιάζει και παρουσιάζει μία εκπομπή με χαμόγελο και χαρά.

Παρουσίαση: Φώτης Σεργουλόπουλος – Τζένη Μελιτά
Σεφ: Σπύρος Γαβαθάς
Σκηνοθέτης: Γιώργος Μουκάνης
Αρχισυντάκτης: Γεώργιος Βλαχογιάννης
Βοηθός αρχισυντάκτη: Νικολέτα Βότση
Δημοσιογραφική ομάδα: Ιωάννης Βλαχογιάννης, Μαριάννα Μανωλοπούλου, Χριστιάνα Μπαξεβάνη, Ελίζα Μπενβενίστε, Κωνσταντίνος Μπούρας, Μιχάλης Προβατάς, Κωνσταντίνα Τοπκάρογλου, Βαγγέλης Τσώνος, Ιωάννα Ρενδούμη
Υπεύθυνη καλεσμένων: Τεριάννα Παππά
Project Manager: Ευρυδίκη Μπεθάνη
Διεύθυνση Παραγωγής: Μανούσος Βενιανάκης
Εκτέλεση Παραγωγής:  Arcadia Media
Παραγωγή: ΕΡΤ

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ψυχαγωγία / Ελληνική σειρά 
	WEBTV GR ERTflix 



13:00  |   Κουτσουπιές  (E)    Υπότιτλοι για K/κωφούς και βαρήκοους θεατές

Κωμική σειρά

Eπεισόδιο 15o


	Ψυχαγωγία / Γαστρονομία 
	WEBTV ERTflix 



14:00  |   ΠΟΠ Μαγειρική - Ι' ΚΥΚΛΟΣ (ΝΕΟ ΕΠΕΙΣΟΔΙΟ)   

Η Ελλάδα, οι άνθρωποι και οι γεύσεις της στο επίκεντρο!
Η «ΠΟΠ Μαγειρική» με τον Ανδρέα Λαγό μάς προσκαλεί σε ένα καθημερινό ταξίδι σε κάθε γωνιά της Ελλάδας, μέσα από τις γεύσεις, τα προϊόντα και, πάνω απ' όλα, τους ανθρώπους της. Η «ΠΟΠ Μαγειρική» ανακαλύπτει ξεχωριστά ελληνικά προϊόντα, συναντά τους ανθρώπους που βρίσκονται πίσω από την επιτυχία τους και ακολουθεί τη διαδρομή τους από τον τόπο όπου γεννιούνται μέχρι την αξιοποίησή τους.

Η κουζίνα της «ΠΟΠ Μαγειρικής» γίνεται το σημείο συνάντησης διαφορετικών τόπων και ιστοριών. Από μικρά νησιά του Αιγαίου και ορεινά χωριά, μέχρι εύφορους κάμπους, χωράφια, περιβόλια και ελαιώνες, από βουνά και στάνες, μέχρι τυροκομεία, εργαστήρια και φούρνους, η εκπομπή «οργώνει» την Ελλάδα αναζητώντας υλικά που έχουν κάτι ουσιαστικό να αφηγηθούν.

Προϊόντα ΠΟΠ και ΠΓΕ, αλλά και λιγότερο γνωστά υλικά που ταυτίζονται γαστρονομικά με κάθε τόπο, φτάνουν στην κουζίνα της εκπομπής και μετατρέπονται σε σύγχρονες και δημιουργικές συνταγές που αναδεικνύουν τη γεύση και την ιδιαίτερη ταυτότητά τους. Η κάμερα της εκπομπής φτάνει στην πηγή κάθε προϊόντος και καταγράφει όχι μόνο τον τρόπο παραγωγής του, αλλά και το φυσικό περιβάλλον, τις συνήθειες και τις παραδόσεις που διαμόρφωσαν τη γεύση του.

Παράλληλα, τη νέα σεζόν, η «ΠΟΠ Μαγειρική» φέρνει ακόμη πιο κοντά την ελληνική παραγωγή με τη ζωή στην πόλη. Η κάμερα βγαίνει στους δρόμους της Αθήνας, στις αγορές, στα καταστήματα και στις γειτονιές της, αναζητά ελληνικά προϊόντα, δίνει πρακτικές και χρήσιμες πληροφορίες και μιλά με τους ίδιους τους καταναλωτές, για να ανακαλύψει πόσο καλά γνωρίζουμε τελικά όσα φτάνουν καθημερινά στο τραπέζι μας.

Και φυσικά, κάθε μέρα ο Ανδρέας Λαγός υποδέχεται στην κουζίνα της εκπομπής έναν ξεχωριστό καλεσμένο. Ηθοποιοί, τραγουδιστές, παρουσιαστές, δημοσιογράφοι, αθλητές και επιφανείς άνθρωποι από διαφορετικούς χώρους μαγειρεύουν μαζί του και, μέσα στη ζεστασιά της κουζίνας, μιλούν για τη διαδρομή τους, τις επιτυχίες και τις δυσκολίες τους, την οικογένεια, τις σχέσεις, τα όνειρα και τις αποφάσεις που τους καθόρισαν. Και φυσικά, στο προσκήνιο είναι τα φαγητά με τα οποία μεγάλωσαν, οι οικογενειακές συνταγές, τα κυριακάτικα τραπέζια και όλες εκείνες οι γεύσεις που τους ταξιδεύουν και τους θυμίζουν κάθε φορά που θέλουν να πάνε!

Αυτή είναι η «ΠΟΠ Μαγειρική», ένα καθημερινό ταξίδι στην Ελλάδα μέσα από όσα παράγει, όσα ενσωματώνει στις παραδόσεις της και όσα μοιράζεται. Μια εκπομπή για τα προϊόντα που αξίζει να γνωρίζουμε, τους ανθρώπους που αξίζει να συναντήσουμε και τις ιστορίες που αξίζει να ειπωθούν!

Γιατί η μαγειρική μπορεί να είναι ΠΟΠ!

Παρουσίαση - Επιμέλεια συνταγών: Ανδρέας Λαγός 
Σκηνοθεσία: Χριστόδουλος Μαρμαράς 
Οργάνωση παραγωγής: Θοδωρής Σ.Καβαδάς 
Αρχισυνταξία: Τζίνα Γαβαλά 
Διεύθυνση παραγωγής: Βασίλης Παπαδάκης 
Διευθυντής Φωτογραφίας: Θέμης Μερτύρης 
Παραγωγή: GV Productions
«Νούμπουλο Μοσχαρίσιο Κέρκυρας, πρόβειο γιαούρτι Ξάνθης» - Καλεσμένος ο Γιάννης Γιοκαρίνης
Τη Δευτέρα 26 Οκτωβρίου 2026, ο Ανδρέας Λαγός υποδέχεται στην «ΠΟΠ Μαγειρική» τον αγαπημένο τραγουδοποιό Γιάννη Γιοκαρίνη και μαζί ταξιδεύουν από την Κέρκυρα μέχρι την Ξάνθη, γνωρίζοντας δύο προϊόντα με ιδιαίτερο γευστικό χαρακτήρα, το μοσχαρίσιο νούμπουλο Κέρκυρας και το πρόβειο γιαούρτι Ξάνθης. Στην πρώτη τους συνταγή ζυμώνουν αφράτα, σπιτικά bagels, τα ψήνουν στον φούρνο και τα γεμίζουν με λεπτές φέτες από καπνιστό μοσχαρίσιο νούμπουλο, γραβιέρα και φρέσκια ρόκα. Στη συνέχεια, ετοιμάζουν μια πλούσια, βελούδινη σούπα με πρόβειο γιαούρτι Ξάνθης, μικρά μοσχαρίσια κεφτεδάκια, σπανάκι και λαχανικά.

Ο Γιάννης Γιοκαρίνης θυμάται πώς ξεκίνησε η αγάπη του για την μουσική, μιλά για τον μπαμπά του που εργαζόταν ως καραβομαραγκός και τον έπαιρνε μαζί του στην δουλειά και για τις αξίες που πήρε από εκείνον. Επίσης, αναφέρεται στην απρόσμενη επιτυχία της 'Ευλαμπίας' στις αρχές του ‘80, απαντά στο αν νιώθει γεμάτος έχοντας κάνει αυτό που αγαπά και τονίζει πόσο επικίνδυνη είναι η τραπ μουσική.

Στην Κέρκυρα, η εκπομπή συναντά μια νέα κοπέλα, η οποία μεγάλωσε μέσα στην οικογενειακή παράδοση της αλλαντοποιίας και συνεχίζει σήμερα την τέχνη που έμαθε από τους δικούς της ανθρώπους. Στη συνέχεια, το ταξίδι φτάνει στα Κιμμέρια Ξάνθης, όπου ένας τυροκόμος μάς μιλά για την απόφασή του να ασχοληθεί με τα γαλακτοκομικά προϊόντα του τόπου του, επιστρέφοντας στις γεύσεις που γνώρισε από παιδί.







 ΠΡΟΓΡΑΜΜΑ  ΔΕΥΤΕΡΑΣ  26/10/2026

	Ψυχαγωγία / Εκπομπή 
	WEBTV ERTflix 



15:00  |   Στούντιο 4   
Μια νέα εποχή αρχίζει για το «ΣΤΟΥΝΤΙΟ 4», με τον Χρήστο Φερεντίνο και την Κατερίνα Καραβάτου στην παρουσίαση της καθημερινής εκπομπής στην ΕΡΤ1.
Με πολύχρονη τηλεοπτική εμπειρία και αμεσότητα συνθέτουν ένα δίδυμο που ισορροπεί ανάμεσα στην ενημέρωση, στην ψυχαγωγία και στις ανθρώπινες ιστορίες. Με χιούμορ, γρήγορα αντανακλαστικά και αυθεντικό ενδιαφέρον για τον άνθρωπο, δίνουν το δικό τους στίγμα σε μια καθημερινή τηλεοπτική συνάντηση με ρυθμό και θετική ενέργεια.
Στο νέο «ΣΤΟΥΝΤΙΟ 4» ξεχωριστή θέση έχουν ιστορίες από την Ελλάδα και τον κόσμο που άλλοτε προβληματίζουν, άλλοτε συγκινούν και άλλοτε εμπνέουν. 
Η εκπομπή ταξιδεύει σε κάθε γωνιά της Ελλάδας, αναδεικνύει ανθρώπους, τόπους και πρωτοβουλίες που αξίζει να προβληθούν, και κάνει… βόλτες στον χρόνο, φωτίζοντας στιγμές της ιστορίας και του πολιτισμού. 
Στην παρέα του «ΣΤΟΥΝΤΙΟ 4» συμμετέχει και ο Γιάννης Κορδώνης, προσθέτοντας τη δική του δυναμική και τη φρέσκια του ματιά στην καθημερινή τηλεοπτική συνάντηση. 
Κλείστε το απογευματινό σας ραντεβού με το «ΣΤΟΥΝΤΙΟ 4» και ετοιμαστείτε για συνεντεύξεις που θα συζητηθούν, ενδιαφέρουσες ιστορίες και μια διαφορετική ματιά στην καθημερινότητα.
Παρουσίαση: Χρήστος Φερεντίνος, Κατερίνα Καραβάτου
Μαζί τους: Γιάννης Κορδώνης
Αρχισυντάκτρια: Ειρήνη Αρβανίτη
Β’ Αρχισυντάκτρια: Ευφημία Δήμου
Αρχισυντάκτρια μοντάζ: Δήμητρα Καλφούντζου
Δημοσιογραφική ομάδα: Κάλλια Καστάνη, Φάνη Πλατσατούρα, Αλεξάνδρα Σκαράκη, Ισίδωρος Φύκαρης
Υπεύθυνη καλεσμένων: Ελίνα Δελαλοπούλου
Εκτέλεση Παραγωγής: UMATIC


	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 
Καθημερινά στις 18:00, ο Παναγιώτης Στάθης με εγκυρότητα, αμεσότητα και καθαρή ματιά παρουσιάζει το Κεντρικό Δελτίο Ειδήσεων του ΕΡΤnews, το οποίο μεταδίδεται παράλληλα και από την ΕΡΤ1.
Παρουσίαση: Παναγιώτης Στάθης 

	Ψυχαγωγία / Ελληνική σειρά 
	WEBTV GR ERTflix 



19:00  |   Κουτσουπιές (ΝΕΟ ΕΠΕΙΣΟΔΙΟ)   Υπότιτλοι για K/κωφούς και βαρήκοους θεατές 
Οι Κουτσουπιές η νέα κωμική σειρά της ΕΡΤ1, σε ιδέα της Ντίνας Κάσσου και σενάριο των Ανδρέα Δέδαλου και Νικόλα Στραβοπόδη και σε σκηνοθεσία της Βίκυς Μανώλη, μεταδίδεται από Δευτέρα έως και Παρασκευή, στις 19:00.

 ΠΡΟΓΡΑΜΜΑ  ΔΕΥΤΕΡΑΣ  26/10/2026

Γενική υπόθεση: Οι Κουτσουπιές είναι ένα μικρό ορεινό χωριό που μοιάζει να έχει μείνει πίσω στον χρόνο, αλλά είναι έτοιμο να ζήσει τη μεγαλύτερη ανατροπή της ιστορίας του. θα ζήσουμε τις περιπέτειες των κατοίκων ενός χωριού που αρνείται να σβήσει από τον χάρτη και αποφασίζει να πάρει την τύχη του στα χέρια του.
Όταν οι Κουτσουπιές κινδυνεύουν να ερημώσουν οριστικά, μια τολμηρή πρωτοβουλία φέρνει τα πάνω κάτω: μια αγγελία καλεί κατοίκους από την Αθήνα να εγκατασταθούν μόνιμα στο χωριό, με αντάλλαγμα δωρεάν στέγη και μια νέα αρχή. Μόνο που τίποτα δεν είναι τόσο απλό όσο ακούγεται.
Η άφιξη των νεοφερμένων διχάζει τους κατοίκους του χωριού, πυροδοτώντας συγκρούσεις, απρόβλεπτες συμμαχίες, έρωτες και αμέτρητες κωμικές καταστάσεις. Άλλοι βλέπουν στους κατοίκους από την πόλη τη μοναδική ευκαιρία να ξαναζωντανέψουν οι Κουτσουπιές και άλλοι τις αντιμετωπίζουν ως ανεπιθύμητους εισβολείς που απειλούν τις παραδόσεις και τον τρόπο ζωής τους.
Και κάπως έτσι οι νεοφερμένοι βρίσκονται αντιμέτωποι όχι μόνο με απροκάλυπτα εχθρικές συμπεριφορές, αλλά και με μια ολόκληρη κοινότητα που θεωρεί αυτονόητο πως έχει λόγο στις ζωές τους… Παρεμβάσεις στα οικογενειακά τους, πιέσεις για περισσότερες γέννες, καφέδες «ενισχυμένους» με σερνικοβότανο, καντάδες κάτω από τα παράθυρα και προξενιά που γίνονται σχεδόν με το ζόρι, συνθέτουν μια καθημερινότητα όπου τίποτα δεν κυλά όπως θα περίμενε κανείς.
Με αναγνωρίσιμους χαρακτήρες, η νέα κωμωδία της ΕΡΤ αφηγείται την ιστορία δύο διαφορετικών κόσμων που καλούνται να συνυπάρξουν, αποδεικνύοντας ότι το γέλιο και η αποδοχή γεφυρώνουν και τις πιο μεγάλες αποστάσεις!

Σενάριο: Ανδρέας Δέδαλος, Νικόλας Στραβοπόδης, σε ιδέα της Ντίνας Κάσσου
Σκηνοθεσία: Βίκυ Μανώλη
Διεύθυνση φωτογραφίας: Αντώνης Κουνέλας
Μοντάζ: Δημήτρης Μέρας
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ
Παραγωγή: ΕΡΤ

Πρωταγωνιστούν: Θανάσης Κουρλαμπάς, Αντώνης Καρυστινός, Δήμητρα Στογιάννη, Άννα Μενενάκου, Μαρία Κατσανδρή, Θανάσης Πατριαρχέας, Βίκτωρας Πέτσας, Αλεξάνδρα Παντελάκη, Στάθης Κόικας, Μελίνα Λεφαντζή

Eπεισόδιο 16ο. Η απογραφή των Αθηναίων πραγματοποιείται στον Πύργο υπό το άγρυπνο βλέμμα της Πυργοδέσποινας, με τον μικρό Οδυσσέα να παραμένει απών. Ο Χρήστος ξεμοναχιάζει τη Χριστίνα και κάνει μια τολμηρή κίνηση, ενώ ο Αρίστος βγαίνει να ψάξει τον απείθαρχο δίδυμο. Την ίδια ώρα, η Ρήνα ανακοινώνει στον Βλάσση πως θέλει διαζύγιο και ο πόλεμος ανάμεσά τους φουντώνει και πάλι. Όμως, όλα θα ανατραπούν όταν χτυπήσουν οι καμπάνες του χωριού και προειδοποιήσουν για έναν απρόβλεπτο κίνδυνο. Ο φόβος κάνει τον Βλάσση ήρωα και ο Οδυσσέας θα εμφανιστεί ως διά μαγείας μπροστά στην Πυργοδέσποινα με τη βοήθεια του Μάκη. Όταν η σκόνη και ο πανικός κατακάτσουν, ο Σωτήρης έχει μια απρόσμενη ιδέα για να ανακαλύψει η Ηλιάνα την αλήθεια για το παρελθόν της και ο Μάκης δίνει ραντεβού στην Ελπίδα όταν όλοι θα έχουν κοιμηθεί. Όμως, οι Κουτσουπιές είναι ένα χωριό που δεν κοιμάται ποτέ…

	Ταινίες 
	WEBTV GR 



20:00  |   Ελληνική Ταινία   
«Ο Ρωμιός Έχει Φιλότιμο»
Υπότιτλοι για K/κωφούς και βαρήκοους θεατές 

Κωμωδία, παραγωγής: 1968
Διάρκεια: 92' 

ΠΡΟΓΡΑΜΜΑ  ΔΕΥΤΕΡΑΣ  26/10/2026

Υπόθεση: Ο Τηλέμαχος είναι χρόνια αρραβωνιασμένος με τη Φωφώ, η οποία του ασκεί πιέσεις προκειμένου να παντρευτούν. Εκείνος όμως θέλει πρώτα να παντρέψει την αδελφή του, η οποία έχει περάσει την «προβλεπόμενη» ηλικία γάμου. Απελπισμένος, ο Τηλέμαχος αποφασίζει να αναζητήσει γαμπρούς ακόμα και στις αγγελίες των εφημερίδων. Εμφανίζονται δύο υποψήφιοι, αλλά από ένα παιχνίδι της τύχης εκείνοι θα ερωτευτούν την εξαδέλφη του Τηλέμαχου και τη μνηστή του, αντιστοίχως. Οι δύο γυναίκες θα ανταποκριθούν θετικά στις προτάσεις γάμου των δύο μνηστήρων και ο Τηλέμαχος θα βρεθεί ξανά μόνος με την αδερφή του. 
Για καλή τους τύχη, όμως, θα εμφανισθεί τελικά ένας μνηστήρας για την αδελφή του, αλλά και μια γυναίκα για τον ίδιο.

Το σενάριο είναι κινηματογραφική διασκευή της θεατρικής κωμωδίας των Αλέκου Σακελλάριου - Χρήστου Γιαννακόπουλου «Δεσποινίς ετών… 39» και ριμέικ της ομότιτλης ταινίας του 1954 με πρωταγωνιστές τον Βασίλη Λογοθετίδη, την Ίλυα Λιβυκού και τη Σμάρω Στεφανίδου.

	Ψυχαγωγία / Ξένη σειρά 
	WEBTV GR ERTflix 



22:00  |   Peaky Blinders   

Δ' ΚΥΚΛΟΣ 
Γκαγκστερική, δραματική σειρά εποχής, παραγωγής Ηνωμένου Βασιλείου 2016

Η σειρά βασίζεται στην πραγματική ιστορική συμμορία των «Peaky Blinders» του Μπέρμιγχαμ. Δημιουργός της σειράς είναι ο Στίβεν Νάιτ.
Η σειρά εξελίσσεται στους δρόμους του Μπέρμιγχαμ στην Αγγλία, το 1919, μετά τον Α' Παγκόσμιο Πόλεμο και παρακολουθεί τη ζωή και τα κατορθώματα της συμμορίας «Peaky Blinders», μιας αδίστακτης εγκληματικής οργάνωσης που επεκτείνει την επιρροή και την αυτοκρατορία της. Ο Τόμας Σέλμπι ηγείται των Peaky Blinders. Καθώς ο Τόμι ανεβαίνει κοινωνικά και πολιτικά, αντιμετωπίζει επικίνδυνους αντιπάλους, πολιτικές συνωμοσίες και προσωπικούς δαίμονες, σε έναν ασταθή κόσμο όπου εξουσία, οικογένεια, φιλοδοξία και προδοσία συγκρούονται διαρκώς. Ο ίδιος ο Ουίνστον Τσόρτσιλ αναθέτει στον επιθεωρητή Τσέστερ Κάμπελ να αντιμετωπίσει την εγκληματική δράση της συμμορίας και να επιστρέψει από το Μπέλφαστ, όπου είχε αναλάβει να καθαρίσει την πόλη από τον IRA, τους κομμουνιστές, τις συμμορίες και τους αναρχικούς. 

Στον Δ' Κύκλο, μετά από μια καταστροφική προδοσία, ο Τόμι ενώνει ξανά τους Σέλμπι για να αντιμετωπίσουν τον αδίστακτο Λούκα Τσανγκρέτα.

Η σειρά ενθουσίασε κοινό και κριτικούς και χαρακτηρίστηκε ως η πιο έξυπνη, ατμοσφαιρική και συναρπαστική δραματική σειρά του BBC τα τελευταία χρόνια. Το εξαιρετικό καστ, η ατμόσφαιρα μιας άλλης εποχής, η σκηνοθεσία, τα εκπληκτικά κοστούμια και το μαεστρικό ντύσιμο κάθε σκηνής με τρομερά μουσικά κομμάτια, είναι οι σημαντικότεροι λόγοι που κάνουν τη σειρά να ξεχωρίζει. Ένα rock and roll ταξίδι Nick Cave, Artic Monkeys, PJ Harvey, White Stripes μέχρι και Johnny Cash, σε απόλυτη αρμονία με τον αέρα και το στυλ της περιβόητης συμμορίας.
Πρωταγωνιστούν: Κίλιαν Μέρφι, Πολ Άντερσον, Σόφι Ραντλ, Έλεν ΜακΚρόρι, Φιν Κόουλ, Άνια Τέιλορ-Τζόι, Σαμ Κλάφλιν, Στίβεν Γκρέιαμ 

Επεισόδιο 3ο. Ο Τόμι και οι Σέλμπι παλεύουν να επιβιώσουν από τις επιθέσεις του Λούκα, ενώ ο Άρθουρ και ο Τζον πληρώνουν το τίμημα των αποφάσεών του.
Επεισόδιο 4ο. Καθώς ο Λούκα σφίγγει τον κλοιό γύρω από το Μπέρμιγχαμ, ο Τόμι καταστρώνει ένα επικίνδυνο σχέδιο αντεπίθεσης.

ΠΡΟΓΡΑΜΜΑ  ΔΕΥΤΕΡΑΣ  26/10/2026


	Ταινίες 
	WEBTV GR 



24:00  |   Ξένη Ταινία
Ξανά από την Αρχή    
(Demolition ) 

Ψυχολογικό δράμα παραγωγής ΗΠΑ 2015
Διάρκεια: 93' 

Υπόθεση:Ο Ντέιβις, ένας επιτυχημένος τραπεζίτης επενδύσεων, δυσκολεύεται να συνέλθει μετά τον θάνατο της συζύγου του σε ένα τραγικό τροχαίο ατύχημα. Παρά την πίεση που ασκεί ο πεθερός του για να συνέλθει, ο Ντέιβις συνεχίζει να καταρρέει. Αυτό που ξεκινά ως μια επιστολή παραπόνου προς μια εταιρεία αυτόματων πωλητών μετατρέπεται σε μια σειρά επιστολών που αποκαλύπτουν συγκλονιστικές προσωπικές ομολογίες. Οι επιστολές του Ντέιβις τραβούν την προσοχή της υπαλλήλου εξυπηρέτησης πελατών Κάρεν και εν μέσω των δικών της συναισθηματικών και οικονομικών βαρών, οι δύο άγνωστοι δημιουργούν έναν απρόσμενο δεσμό. Με τη βοήθεια της Κάρεν και του γιου της, ο Ντέιβις αρχίζει να ξαναχτίζει τη ζωή του, ξεκινώντας με την κατεδάφιση της ζωής που κάποτε γνώριζε.

Σκηνοθεσία: Ζαν-Μαρκ Βαλέ
Σενάριο: Μπράιαν Σιπέ
Πρωταγωνιστούν: Τζέικ Τζίλενχαλ, Ναόμι Γουότς, Κρις Κούπερ, Χέδερ Λιντ, Τζούντα Λιούις, Πόλι Ντρέιπερ


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



01:50  |   Στούντιο 4  (E)    

	Ψυχαγωγία / Ελληνική σειρά 
	WEBTV ERTflix 



04:45  |   Τα Καλύτερά μας Χρόνια  (E)    

Υπότιτλοι για K/κωφούς και βαρήκοους θεατές 
Επεισόδιο 22o «Το μαρτύριο της σταγόνας» και 23ο «Όποια πέτρα κι αν σηκώσεις…» 
Γ' ΚΥΚΛΟΣ



 ΠΡΟΓΡΑΜΜΑ  ΤΡΙΤΗΣ  27/10/2026

	Ψυχαγωγία / Εκπομπή 
	WEBTV ERTflix 



06:45  |   Νωρίς Νωρίς   
Ψυχαγωγικό μαγκαζίνο με τον Κρατερό Κατσούλη και τη Μαρία Ηλιάκη

	Ψυχαγωγία / Εκπομπή 
	WEBTV ERTflix 



09:00  |   Πρωίαν Σε Είδον   
Ψυχαγωγικό μαγκαζίνο με τον Φώτη Σεργουλόπουλο και την Τζένη Μελιτά

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ψυχαγωγία / Ελληνική σειρά 
	WEBTV GR ERTflix 



13:00  |   Κουτσουπιές  (E)    Υπότιτλοι για K/κωφούς και βαρήκοους θεατές 
Κωμική σειρά
Eπεισόδιο 16ο


	Ψυχαγωγία / Γαστρονομία 
	WEBTV ERTflix 



14:00  |   ΠΟΠ Μαγειρική - Ι' ΚΥΚΛΟΣ  (ΝΕΟ ΕΠΕΙΣΟΔΙΟ)   

Εκπομπή μαγειρικής με τον Ανδρέα Λαγό
«Βολάκι Άνδρου, Καρύδια Σερρών» Καλεσμένη η Ναταλία Αργυράκη 
Την Τρίτη 27 Οκτωβρίου 2026, ο Ανδρέας Λαγός υποδέχεται στην «ΠΟΠ Μαγειρική» τη δημοσιογράφο Ναταλία Αργυράκη και μαζί ταξιδεύουν από την καταπράσινη Άνδρο μέχρι τις εύφορες πεδιάδες των Σερρών, ανακαλύπτοντας το παραδοσιακό βολάκι Άνδρου και τα καρύδια της μακεδονικής γης. Στην πρώτη τους συνταγή ετοιμάζουν γαρίδες σαγανάκι με βολάκι, φρέσκια ντομάτα και αρωματικά μυρωδικά, ενώ στη συνέχεια φτιάχνουν τραγανά καρυδοπιτάκια στο τηγάνι, με φύλλο κρούστας, καρύδια, σταφίδες, μέλι και κανέλα.
Η Ναταλία Αργυράκη μιλά για τα συναισθήματά της που έχει φύγει από την τηλεόραση και ασχολείται με το ραδιόφωνο, για το τι γεύση της έχει αφήσει η τηλεόραση, ενώ αναφέρεται και στις δυσκολίες που βλέπει ότι υπάρχουν στις σχέσεις, στις διαφορές ανάμεσα στους άντρες και τις γυναίκες και για το φαινόμενο ότι πλέον οι άνθρωποι δεν βγαίνουν ραντεβού!
Στην Άνδρο, η εκπομπή επισκέπτεται ένα μικρό τυροκομείο και συναντά μια παραγωγό που συνεχίζει την τυροκομική παράδοση του νησιού, η οποία μας δείχνει πώς παρασκευάζει το χαρακτηριστικό στρογγυλό βολάκι και θυμάται την εποχή που οι οικογένειες έφτιαχναν τα τυριά τους στα σπίτια. Στη συνέχεια, το ταξίδι συνεχίζεται στο Βαλτερό Σερρών, όπου η εκπομπή γνωρίζει μια γυναίκα που συμμετέχει ενεργά στον τοπικό πολιτιστικό σύλλογο, διατηρεί ζωντανή τη γαστρονομική παράδοση της περιοχής και στην αυλή του σπιτιού της μάς δείχνει την τέχνη της παρασκευής του παραδοσιακού μπακλαβά.
ΠΡΟΓΡΑΜΜΑ  ΤΡΙΤΗΣ  27/10/2026

	Ψυχαγωγία / Εκπομπή 
	WEBTV ERTflix 



15:00  |   Στούντιο 4   
Ψυχαγωγικό μαγκαζίνο με τον Χρήστο Φερεντίνο και την Κατερίνα Καραβάτου 

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 
Παρουσίαση: Παναγιώτης Στάθης 

	Ψυχαγωγία / Ελληνική σειρά 
	WEBTV GR ERTflix 



19:00  |   Κουτσουπιές (ΝΕΟ ΕΠΕΙΣΟΔΙΟ)    Υπότιτλοι για K/κωφούς και βαρήκοους θεατές 
Κωμική σειρά

Eπεισόδιο 17ο. Η νύχτα στις Κουτσουπιές γεννά παρεξηγήσεις και αποκαλύπτει μυστικά. Ο Χρήστος πηγαίνει στο καφενείο να συναντήσει κρυφά τη Χριστίνα, συναντά, όμως, την Ηλιάνα και τον Σωτηράκη. Η Ελπίδα πηγαίνει να συναντήσει κρυφά τον Μάκη, συναντά, όμως, τη Χριστίνα. Ο Μάκης βρίσκεται μπροστά στη Φώτω, την Κανέλα και τη Βαγγελιώ – κάτω από την κουτσουπιά. Κι αν αυτός δεν καταλαβαίνει ακριβώς τι διαμείβεται, η Φώτω καταλαβαίνει πολύ καλά. Κι αναγκάζει τη Βαγγελιώ να αποκαλύψει στον Ζήση την αλήθεια για την εγκυμοσύνη της. Ο Ζήσης φεύγει εξαγριωμένος από το σπίτι και κανείς δεν γνωρίζει πού είναι. Ο Βλάσσης περνά τη νύχτα με τη Ρήνα, το επόμενο πρωί, όμως, δεν θα είναι ευχάριστο. Η Δέσποινα του απαγορεύει να έχει οποιαδήποτε σχέση με τις επιδοτήσεις. Η Ηλιάνα με τον Σωτηράκη ανακαλύπτουν στο δημοτολόγιο στοιχεία για την οικογενειακή μερίδα της Φώτως. Θα βρει η Ηλιάνα τις ρίζες της; Όταν, όμως, ο φάκελος των επιδοτήσεων περνά έναν πρώτο έλεγχο, μια άλλη αποκάλυψη οικογενειακής μερίδας θα καταρρακώσει τη Δέσποινα: η οικογένεια του Κυριάκου έχει μόνο ένα αγοράκι, τον Τηλέμαχο. Οι επιδοτήσεις των Κουτσουπιωτών κινδυνεύουν, όπως και οι μεταξύ τους σχέσεις. Πόσοι θα μπορέσουν να αντέξουν τις τόσες αλήθειες που βγαίνουν στο φως;

	Ταινίες 
	WEBTV GR 



20:00  |   Ελληνική Ταινία   
«Υποβρύχιο Παπανικολής»
Υπότιτλοι για K/κωφούς και βαρήκοους θεατές 

Πολεμική ταινία, παραγωγής 1971
Διάρκεια: 87' 
Η ιστορία του υποβρυχίου «Παπανικολής» και η δράση του κατά τον ελληνοϊταλικό πόλεμο. 
Ο κυβερνήτης Μίλτος Ιατρίδης και ο υποπλοίαρχος Βασίλης Ασλάνογλου οδηγούν το σκάφος σε περιπολία στα στενά του Οτράντο. Εντοπίζουν μια ιταλική νηοπομπή και της επιτίθενται, βυθίζοντας τρία πλοία. Ο ιταλικός στόλος της Αδριατικής καταδιώκει το υποβρύχιο, αλλά ο «Παπανικολής» επιστρέφει τελικά στη βάση του.

ΠΡΟΓΡΑΜΜΑ  ΤΡΙΤΗΣ  27/10/2026


Παίζουν: Κώστας Καζάκος, Αιμιλία Υψηλάντη, Γιάννης Φέρτης, Σταυρός Ξενίδης, Άννα Βαγενά, Αρτέμης Μάτσας, Βασίλης Μαλούχος, Κίμων Περλέγκας, Δημήτρης Χρυσομάλλης, Ηλίας Καπετανίδης, Πάνος Σαργέντης
Σενάριο: Δημήτρης Ζαννίδης
Σκηνοθεσία: Γιώργος Ζερβουλάκος

	Ψυχαγωγία / Ξένη σειρά 
	WEBTV GR ERTflix 



22:00  |   Peaky Blinders - Δ' ΚΥΚΛΟΣ  
Δραματική, γκαγκστερική σειρά εποχής παραγωγής Ηνωμένου Βασιλείου 2016
Επεισόδιο 5ο. Έπειτα από ένα ακόμη πλήγμα, ο Τόμι αναζητά απρόσμενους συμμάχους, καθώς ο πόλεμος με τον Λούκα φτάνει στο πιο επικίνδυνο σημείο.

Επεισόδιο 6ο (τελευταίο Δ' Κύκλου). Ο Τόμι στήνει την τελική παγίδα για τον Λούκα, όμως η νίκη έχει βαρύ τίμημα και αλλάζει για πάντα το μέλλον των Σέλμπι.


	Ταινίες 
	WEBTV GR 



24:00  |   Ξένη Ταινία 
Κάτω απ' την 'Αμμο   
(Land of Mine) 

Πολεμικό δράμα, παραγωγής Δανία, Γερμανία 2015
Διάρκεια: 93' 

Καθώς ο Β' Παγκόσμιος Πόλεμος πλησιάζει στο τέλος του, μια ομάδα νεαρών Γερμανών αιχμαλώτων πολέμου συλλαμβάνεται από τον δανικό στρατό και αναγκάζεται να εξουδετερώσει και να απομακρύνει δύο εκατομμύρια νάρκες από τις δανικές ακτές. Με ελάχιστη έως καθόλου εκπαίδευση, τα αγόρια σύντομα ανακαλύπτουν ότι ο πόλεμος ακόμα μαίνεται.
Εμπνευσμένη από πραγματικά γεγονότα, η ταινία «Land of Mine» αποκαλύπτει την άγνωστη ιστορία των νεαρών ανδρών που αντιμετώπισαν συντριπτικές δυσκολίες σε έναν μεταπολεμικό κόσμο.
Η ταινία απέσπασε πληθώρα βραβείων ενώ ήταν υποψήφια για Όσκαρ Καλύτερης ξενόγλωσσης ταινίας το 2017.

Σκηνοθεσία: Μάρτιν Ζάντβλιτ
Σενάριο: Μάρτιν Ζάντβλιτ
Πρωταγωνιστούν: Ρόναλντ Μούλερ, Λούι Χόφμαν, Μίκελ Μπο Φόλσγκαρντ, Λάουρα Μπρο, Τζόελ Μπάσμαν, Εμίλ Μπούσοβ 







ΠΡΟΓΡΑΜΜΑ  ΤΡΙΤΗΣ  27/10/2026


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



01:50  |   Στούντιο 4  (E)    

	Ψυχαγωγία / Ελληνική σειρά 
	WEBTV ERTflix 



04:45  |   Τα Καλύτερά μας Χρόνια  (E)    

Υπότιτλοι για K/κωφούς και βαρήκοους θεατές 
Επεισόδια 24ο «ΦΑΠ και κάτω» και 25ο «Το Μπαράζ» 
Γ' ΚΥΚΛΟΣ 




 ΠΡΟΓΡΑΜΜΑ  ΤΕΤΑΡΤΗΣ  28/10/2026 – ΕΘΝΙΚΗ ΕΟΡΤΗ

	Ψυχαγωγία / Εκπομπή 
	WEBTV ERTflix 



06:45  |   Νωρίς Νωρίς   
Ψυχαγωγικό μαγκαζίνο με τον Κρατερό Κατσούλη και τη Μαρία Ηλιάκη

	Ψυχαγωγία / Εκπομπή 
	WEBTV ERTflix 



09:00  |   Πρωίαν Σε Είδον   
Ψυχαγωγικό μαγκαζίνο με τον Φώτη Σεργουλόπουλο και την Τζένη Μελιτά

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ψυχαγωγία / Ελληνική σειρά 
	WEBTV GR ERTflix 



13:00  |   Κουτσουπιές  (E)    

Eπεισόδιο 17o 

	Ψυχαγωγία / Γαστρονομία 
	WEBTV ERTflix 



14:00  |   ΠΟΠ Μαγειρική - Ι' ΚΥΚΛΟΣ (Επετειακό επεισόδιο)   

Εκπομπή μαγειρικής με τον Ανδρέα Λαγό

«Μπακαλιάρος αγιορείτικος με πατάτες, Πετιμεζόπιτα με καρύδια και σταφίδες» - Καλεσμένος ο Γιώργος Κουβαράς 
Την Τετάρτη 28η Οκτωβρίου 2026, ο Ανδρέας Λαγός υποδέχεται στην «ΠΟΠ Μαγειρική» τον δημοσιογράφο Γιώργο Κουβαρά και μαζί γιορτάζουν την εθνική επέτειο μέσα από ένα ξεχωριστό αφιέρωμα στην ελληνική γαστρονομία, στις παραδοσιακές συνταγές και στις γεύσεις που περνούν από γενιά σε γενιά. Με αφορμή την ημέρα, ετοιμάζουν δύο πιάτα με αναφορές στην ελληνική μαγειρική παράδοση, αγιορείτικο μπακαλιάρο με πατάτες και πετιμεζόπιτα με καρύδια και σταφίδες.
Ο Γιώργος Κουβαράς θυμάται τα παιδικά του χρόνια στην Πάτρα, μιλά για την ιδιαίτερη σχέση του με την Ιθάκη, τόπο καταγωγής της οικογένειάς του, για τα τραπεζώματα που κάνει στο σπίτι του, για τον μπαμπά του που ως ψυχίατρος τον διάβαζε και αυτό τον ίδιο τον έκανε να νιώθει περίεργα, ενώ αναφέρεται και στην αγάπη του για την τάξη, αφού παραδέχεται ότι δεν μπορεί να λειτουργήσει σε αταξία, και αποκαλύπτει τι τον δυσκολεύει στη ζωή και τη δουλειά του.


 ΠΡΟΓΡΑΜΜΑ  ΤΕΤΑΡΤΗΣ  28/10/2026– ΕΘΝΙΚΗ ΕΟΡΤΗ

Το εορταστικό επεισόδιο περιλαμβάνει δύο γαστρονομικές αποστολές σε διαφορετικές περιοχές της Ελλάδας. Στη λίμνη Κερκίνη, η κάμερα της εκπομπής καταγράφει την παρασκευή ενός παραδοσιακού πιάτου με βουβαλίσιο κρέας και χειροποίητες χυλοπίτες, αναδεικνύοντας τις πρώτες ύλες της περιοχής και τη μαγειρική παράδοση που διατηρούν οι άνθρωποί της. Στη συνέχεια, το ταξίδι φτάνει στην Κρήτη, όπου γνωρίζουμε την τέχνη του αυθεντικού τσιγαριαστού, ενός από τα χαρακτηριστικότερα πιάτα του νησιού. Με καλό κρέας, λιγοστά υλικά και αργό μαγείρεμα, η κρητική κουζίνα αποδεικνύει πώς η απλότητα μπορεί να δώσει βαθιά, μεστή γεύση. Το επεισόδιο συμπληρώνει ένα γκάλοπ στους δρόμους της Αθήνας, με ερωτήσεις για την 28η Οκτωβρίου, το ιστορικό 'Όχι' και τα γεγονότα που σημάδεψαν την ελληνική ιστορία.

	Ψυχαγωγία / Εκπομπή 
	WEBTV ERTflix 



15:00  |   Στούντιο 4   
Ψυχαγωγικό μαγκαζίνο με τον Χρήστο Φερεντίνο και την Κατερίνα Καραβάτου 

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Παναγιώτης Στάθης 

	Ψυχαγωγία / Ελληνική σειρά 
	WEBTV GR ERTflix 



19:00  |   Κουτσουπιές (ΝΕΟ ΕΠΕΙΣΟΔΙΟ)   
Υπότιτλοι για K/κωφούς και βαρήκοους θεατές 
Κωμική σειρά

Eπεισόδιο 18o. Ο Ζήσης εγκαταλείπει το σπίτι, βαθιά πληγωμένος από το ψέμα της Βαγγελιώς. Αυτό που δεν μπορεί να συγχωρήσει είναι ότι εκείνη τον άφησε να ονειρεύεται πως θα γίνει πατέρας, χωρίς να του πει την αλήθεια. Η Βαγγελιώ μένει συντετριμμένη, ενώ η Κανέλα δέχεται τις κατηγορίες του χωριού για τη λανθασμένη διάγνωσή της. Η Ρήνα και η Ηλιάνα προσπαθούν να στηρίξουν τη Βαγγελιώ, ενώ ακόμη και η Φώτω αναγνωρίζει ότι η διαρκής πίεση όλων για ένα παιδί συνέβαλε στην κατάσταση. Παράλληλα, η Δέσποινα και ο Αρίστος έχουν πλέον αποδείξεις ότι ο Κυριάκος και η Πωλίνα έχουν μόνο ένα παιδί. Το ζευγάρι, αγνοώντας ότι έχει αποκαλυφθεί, οργανώνει με τη βοήθεια του Μάκη και της Ελπίδας μια υποτιθέμενη αναχώρηση της Πωλίνας με τον «Οδυσσέα». Η Δέσποινα, όμως, αποφασίζει να καλύψει την απάτη, σχεδιάζοντας να δωροδοκήσει τους αρμόδιους ώστε να προστατεύσει τη λειτουργία του σχολείου και τα κονδύλια του χωριού. Ο Βλάσσης συγκρούεται μαζί της για τις αρμοδιότητες που του αφαίρεσε και απειλεί να παραιτηθεί, αφήνοντας τη θέση του στη Ρήνα.
Ο Αρίστος στηρίζει την απογοητευμένη Κανέλα και αποφασίζει να την αρραβωνιαστεί, ζητώντας κρυφά βοήθεια από τη Ρήνα και την Ελπίδα. Την ίδια ώρα, ο Χρήστος και η Χριστίνα συνεχίζουν τους καβγάδες τους, με τη ζήλια του για τον Άλκη να δυναμώνει. Ο Ζαχαρίας στήνει ένα δήθεν ατύχημα του Τηλέμαχου για να τον φέρει κοντά στη Ρήνα. Η τρυφερότητα του μικρού τη συγκινεί βαθιά, ιδιαίτερα όταν της προτείνει να τον έχει κι εκείνη για παιδί της. Η έξοδος του Μάκη και της Ελπίδας τούς φέρνει πιο κοντά, αλλά διακόπτεται από την είδηση ότι η πεθερά του, η Κρίστι, βρίσκεται στην Ελλάδα και τους αναζητά.

 ΠΡΟΓΡΑΜΜΑ  ΤΕΤΑΡΤΗΣ  28/10/2026– ΕΘΝΙΚΗ ΕΟΡΤΗ

	Ταινίες 
	WEBTV GR 



20:00  | Ελληνική Ταινία   
«Αυτοί που Μίλησαν με τον Θάνατο»  
Υπότιτλοι για K/κωφούς και βαρήκοους θεατές
Δραματική,πολεμική ταινία μυθοπλασίας, παραγωγής: 1970
Διάρκεια: 91' 
Υπόθεση: Μια παρέα φοιτητών μαθαίνει τα νέα για την κήρυξη του ελληνοϊταλικού πολέμου στο τέλος μιας κεφάτης, εορταστικής βραδιάς.
Ο Κώστας, ο Γιάννης, ο Νέστορας και ο Πάνος φεύγουν αμέσως για το μέτωπο. Τους ακολουθεί η Μάρθα, ως εθελόντρια νοσοκόμα με μετάθεση στη Θεσσαλονίκη, όπου, συμπτωματικά, ο Κώστας νοσηλεύεται τραυματισμένος.
Λίγους μήνες αργότερα, στην Αθήνα, η παρέα συμμετέχει σε μια αντιστασιακή ομάδα, στην οποία ο Κώστας δεν γίνεται δεκτός λόγω των φιλογερμανικών φρονημάτων του πατέρα του. Όταν η οικογένειά του αντιμετωπίζει πρόβλημα επιβίωσης, αποφασίζει να εργαστεί για την γκεστάπο ως μεταφραστής.

Σενάριο - Σκηνοθεσία: Γιάννης Δαλιανίδης
Ηθοποιοί: Ζωή Λάσκαρη, Γιάννης Φέρτης, Χρόνης Εξαρχάκος, Νικηφόρος Νανέρης, Βαγγέλης Σειληνός, Άννα Παϊτατζή, Ελένη Ζαφειρίου, Παντελής Ζερβός, Μάνος Κατράκης, Λάμπρος Κοτσίρης, Νάσος Κατακουζηνός, Ντίνος Καρύδης, Νίκος Παπαχρήστος, Δήμητρα Σερεμέτη, Εύα Φρυδάκη, Θάνος Γραμμένος, Βασίλης Τσάγκλος, Νίκος Βερλέκης, Κόκα Στυλιανού, Παναγιώτης Μποτίνης, Κώστας Τσιάνος, Τάσος Κονταξής, Μαρίκα Μαυροπούλου, Ελ. Γκούζης, Γκόλφω Μπίνη, Σωτήρης Φούντας, Γιώργος Κάφκας, Νίκος Κανακάκης, Βασίλης Πολίτης, Μαίρη Γκότση, Θεόδωρος Ζιζίκος, Γ. Νάκος 
Φωτογραφία: Γιώργος Αρβανίτης 
Μουσική: Κώστας Καπνίσης 
Σκηνογραφία: Μάρκος Ζέρβας 
Μακιγιάζ: Αργυρώ Κουρουπού 
Μοντάζ: Πέτρος Λύκας
Παραγωγή: FINOS FILM

	Ψυχαγωγία / Ξένη σειρά 
	WEBTV GR ERTflix 



22:00  |   Ο Πύργος του Ντάουντον - Γ' ΚΥΚΛΟΣ  
(Downton Abbey) 

Ιστορική, κοινωνική σειρά παραγωγής Ηνωμένου Βασίλειου 2012
Σκηνοθεσία: Μπράιαν Πέρσιβαλ, Μπεν Μπολτ, Μπράιαν Κέλι
Πρωταγωνιστούν: Χιου Μπόνεβιλ, Ελίζαμπεθ ΜακΓκόβερν, Μάγκι Σμιθ, Μισέλ Ντόκερι, Λόρα Κάρμαϊκλ, Τζέσικα Μπράουν Φίντλεϊ, Νταν Στίβενς, Τζιμ Κάρτερ, Φίλις Λόγκαν, Μπρένταν Κόιλ

Πολυβραβευμένη σειρά εποχής όπου παρακολουθούμε την υποχώρηση της αριστοκρατίας και την άνοδο της αστικής τάξης, τους αγώνες του εργατικού κινήματος, την απελευθέρωση των γυναικών και τις μεγάλες κοινωνικές αλλαγές οι οποίες καταγράφονται μέσα από τη ζωή στα σαλόνια και τα υπόγεια του πύργου του Ντάουντον, τις δύο πρώτες δεκαετίες του 20ου αιώνα.
Η ζωή στον πύργο κυλά σε δύο επίπεδα: το πρώτο είναι αυτό της οικογένειας που ζει στην απόλυτη ευμάρεια, με επίκεντρο τις διαπροσωπικές σχέσεις των τριών νεαρών κοριτσιών της οικογένειας. Το δεύτερο επίπεδο, είναι η ζωή των υπηρετών της οικογένειας, μιας μεγάλης ομάδας ανθρώπων που ζουν στον μικρόκοσμο του κτήματος, αποκλεισμένοι από κάθε είδους κοινωνική ζωή.

 ΠΡΟΓΡΑΜΜΑ  ΤΕΤΑΡΤΗΣ  28/10/2026– ΕΘΝΙΚΗ ΕΟΡΤΗ

Μέσα από τη σειρά, καταγράφονται οι σχέσεις μεταξύ τους, οι προσωπικές φιλοδοξίες ανέλιξης στον κόσμο των υπηρετών αλλά και η κοινωνική ανισότητα μεταξύ εκείνων και των ευγενών. 
Στον Γ' Κύκλο, ο Πύργος του Ντάουντον αντιμετωπίζει τις συνέπειες του πολέμου, καθώς γάμοι, σκάνδαλα και απώλειες αλλάζουν τους Κρόουλι και τους υπηρέτες τους.

Επεισόδιο 3ο. Τα σχέδια της Έντιθ για γάμο καταρρέουν, ενώ ο Μπράνσον δυσκολεύεται να βρει τη θέση του στην οικογένεια.

Επεισόδιο 4ο. Ένας ξαφνικός θάνατος συγκλονίζει τους Κρόουλι, ενώ ο Ρόμπερτ συγκρούεται με τον Μάθιου για το μέλλον του Ντάουντον.

	Ταινίες 
	WEBTV GR 



23:45  |   Ξένη Ταινία 
Ζώνη Ενδιαφέροντος (Α' ΤΗΛΕΟΠΤΙΚΗ ΜΕΤΑΔΟΣΗ)   
(The Zone of Interest) 

Ιστορικό δράμα, παραγωγής Μ.Βρετανία, Πολωνία, ΗΠΑ 2023
Διάρκεια: 97' 

Υπόθεση: Ο διοικητής του Άουσβιτς, Ρούντολφ Χος, και η σύζυγός του Χέντγουικ, προσπαθούν να φτιάξουν μια ονειρεμένη ζωή για την οικογένειά τους σε ένα σπίτι και έναν κήπο δίπλα στο στρατόπεδο.
Εννέα χρόνια μετά το συναρπαστικό "Under the Skin", ο Τζόναθαν Γκλέιζερ μεταφέρει ελεύθερα στη μεγάλη οθόνη, το ομώνυμο μυθιστόρημα του Μάρτιν Έιμις προσφέροντας ένα ανατριχιαστικό στιγμιότυπο της πραγματικότητας των στρατοπέδων συγκέντρωσης και έναν προβληματισμό για τα όρια της ανθρώπινης ψυχής.

Η ταινία ήταν υποψήφια για πέντε Όσκαρ, κερδίζοντας δύο, της Καλύτερης Ξενόγλωσσης Ταινίας και Ήχου.
Σκηνοθεσία: Τζόναθαν Γκλέιζερ
Σενάριο: Τζόναθαν Γκλέιζερ
Πρωταγωνιστούν: Κρίστιαν Φρίντελ, Σάντρα Χούλερ, Ραλφ Χέρφορτ, Ιμογκέν Κόγκε, Μαξ Μπεκ, Τζούλια Πολάτσεκ 

ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



01:30  |   Στούντιο 4  (E)    

	Ψυχαγωγία / Ελληνική σειρά 
	WEBTV ERTflix 



05:10  |   Τα Καλύτερά μας Χρόνια  (E)    
Υπότιτλοι για K/κωφούς και βαρήκοους θεατές 
Επεισόδιο 26ο «Στα Πλέι Οφς» και 27ο «Τα Εγκαίνια» 
Γ' ΚΥΚΛΟΣ 



 ΠΡΟΓΡΑΜΜΑ  ΠΕΜΠΤΗΣ  29/10/2026

	Ψυχαγωγία / Εκπομπή 
	WEBTV ERTflix 



06:45  |   Νωρίς Νωρίς   
Ψυχαγωγικό μαγκαζίνο με τον Κρατερό Κατσούλη και τη Μαρία Ηλιάκη

	Ψυχαγωγία / Εκπομπή 
	WEBTV ERTflix 



09:00  |   Πρωίαν Σε Είδον   
Ψυχαγωγικό μαγκαζίνο με τον Φώτη Σεργουλόπουλο και την Τζένη Μελιτά

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ψυχαγωγία / Ελληνική σειρά 
	WEBTV GR ERTflix 



13:00  |   Κουτσουπιές  (E)    
Κωμική σειρά
Eπεισόδιο 18ο

	Ψυχαγωγία / Γαστρονομία 
	WEBTV ERTflix 



14:00  |   ΠΟΠ Μαγειρική - Ι' ΚΥΚΛΟΣ (ΝΕΟ ΕΠΕΙΣΟΔΙΟ)   
Εκπομπή μαγειρικής με τον Ανδρέα Λαγό

«Μανιάτικο Παξιμάδι, ρίγανη Μεθάνων» - Καλεσμένη η 'Ηρα Κατσούδα
Την Πέμπτη 29 Οκτωβρίου 2026, ο Ανδρέας Λαγός υποδέχεται στην κουζίνα της «ΠΟΠ Μαγειρικής» τη stand-up comedian Ήρα Κατσούδα και το ταξίδι τους ξεκινά από την Αρεόπολη για να γνωρίσουν το παραδοσιακό μανιάτικο παξιμάδι, για να συνεχιστεί στις ηφαιστειακές πλαγιές των Μεθάνων για να ανακαλύψουν την αρωματική ρίγανη της περιοχής. Στην κουζίνα, τα παξιμάδια Μάνης απορροφούν τον αρωματικό ζωμό από μύδια αχνιστά με σέλινο και λευκό κρασί, ενώ η ρίγανη Μεθάνων δίνει τον χαρακτήρα της σε ένα κατσικάκι που σιγομαγειρεύεται με λεμόνι και σερβίρεται με χοντρά μακαρόνια.
Η Ήρα Κατσούδα θυμάται τα παιδικά της χρόνια στην Πάτρα και αφηγείται τη διαδρομή που την οδήγησε από τις σπουδές Οικονομικών στο ΑΠΘ και το θέατρο στο stand-up comedy. Μιλά για την πρώτη της επαφή με το είδος μέσα από ένα DVD του Eddie Murphy, τις πρώτες δύσκολες απόπειρες μπροστά σε κοινό και τη σιωπή που ένας κωμικός πρέπει να μάθει να διαχειρίζεται όταν ένα αστείο δεν λειτουργεί.
Στην Αρεόπολη, η εκπομπή μπαίνει σε έναν φούρνο με ιστορία περίπου δύο αιώνων και γνωρίζει μια γυναίκα που εδώ και σχεδόν τριάντα χρόνια ζυμώνει και ψήνει χειροποίητα παξιμάδια στον ξυλόφουρνο, ενώ στο Βαθύ Μεθάνων, ανεβαίνει στις πλαγιές της ηφαιστειακής χερσονήσου μαζί με έναν άνθρωπο που γεννήθηκε και μεγάλωσε εκεί και γνωρίζει καλά όσα φυτρώνουν σε αυτή την ιδιαίτερη γη.
 ΠΡΟΓΡΑΜΜΑ  ΠΕΜΠΤΗΣ  29/10/2026

	Ψυχαγωγία / Εκπομπή 
	WEBTV ERTflix 



15:00  |   Στούντιο 4   
Ψυχαγωγικό μαγκαζίνο με τον Χρήστο Φερεντίνο και την Κατερίνα Καραβάτου

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 
Παρουσίαση: Παναγιώτης Στάθης 

	Ψυχαγωγία / Ελληνική σειρά 
	WEBTV GR ERTflix 



19:00  |   Κουτσουπιές (ΝΕΟ ΕΠΕΙΣΟΔΙΟ)   
Υπότιτλοι για K/κωφούς και βαρήκοους θεατές 
Κωμική σειρά 

Eπεισόδιο 19ο. Το μεγάλο μυστικό των διδύμων έφτασε στα χέρια της Πυργοδέσποινας μέσω επίσημων εγγράφων και κανείς πλέον δεν μπορεί να κρυφτεί. Εκτός αν το ζητήσει η ίδια. Οι επιδοτήσεις είναι στα σκαριά, το σχολείο φαίνεται να λειτουργεί με περισσότερα παιδιά απ’ το προβλεπόμενο, τα χαρτιά είναι έτοιμα να μαγειρευτούν, όμως όλοι λογαριάζουν χωρίς τον ξενοδόχο. Ο Βλάσσης αποφασίζει να παραιτηθεί και τη θέση του να αναλάβει η πάλαι ποτέ πρόεδρος των Κουτσουπιών, Ρήνα. Ανάγκα και Θεοί πείθονται κι έτσι η πρώην πρόεδρος ετοιμάζεται για επάνοδο. Μέχρι πάλι κάποιος να της κόψει ύπουλα τα φτερά. Το δημοτολόγιο βρίσκεται στα χέρια του Ζήση και πλέον η Ηλιάνα δεν μπορεί να λέει άλλα ψέματα. Ποιος είναι όμως ο εκβιαστής που επιχειρεί να τους ξεμπροστιάσει χρησιμοποιώντας το παιδί τους; Και τι χαρτί υπογράφει ο Αρίστος για να ικανοποιήσει τη Ρήνα; Ένα ολόκληρο χωριό αναστατωμένο, άνω-κάτω οι ζωές στις Κουτσουπιές, μέχρι να εμφανιστεί ένας παράξενος επισκέπτης απ’ την Αθήνα, που συνδέει τον Μάκη και την Ελπίδα με έναν περίτεχνο τρόπο.

	Ταινίες 
	WEBTV GR 



20:00  |  Ελληνική Ταινία   
«Η Κοροϊδάρα»  
Υπότιτλοι για K/κωφούς και βαρήκοους θεατές 

Κωμωδία, παραγωγής: 1967
Παίζουν: Ντίνος Ηλιόπουλος, Σάσα Καστούρα, Μαριάννα Κουράκου, Ανδρέας Ντούζος, Περικλής Χριστοφορίδης, Τζόλυ Γαρμπή, Γιάννης Γκιωνάκης, Μάκης Δεμίρης, Έρση Δοξακοπούλου, Βαγγέλης Πλοιός
Σενάριο: Κώστας Καραγιάννης
Μουσική: Γιώργος Κατσαρός
Φωτογραφία: Βασίλης Βασιλειάδης
Σκηνοθεσία: Κώστας Καραγιάννης
Διάρκεια: 88' 

 ΠΡΟΓΡΑΜΜΑ  ΠΕΜΠΤΗΣ  29/10/2026

Υπόθεση: Ένας εργοστασιάρχης και φανατικός θιασώτης του ποδόγυρου, ο Τέλης Μπίρκας, θέλει να κάνει γαμπρό του έναν άξιο κι εργατικό υπάλληλό του, τον Ντίνο, αλλά η άστατη κόρη του Άντζελα προτιμάει τους γυναικοκατακτητές. Για να την κάνει να ζηλέψει και να αλλάξει γνώμη, πείθει τον Ντίνο να παραστήσει τον Καζανόβα. Αφήνουν να εννοηθεί ότι μία από τις υποτιθέμενες κατακτήσεις του Ντίνου είναι μία ηθοποιός του κινηματογράφου, η Μαριάννα Κουράκου. Για κακή τους όμως τύχη, η Κουράκου βρίσκεται στην περιοχή τους για τα γυρίσματα μιας ταινίας και ο μνηστήρας της ζητάει το λόγο από τον Ντίνο. Με την κουβέντα ξεδιαλύνεται η παρεξήγηση και η Άντζελα, που στο μεταξύ έχει ερωτευτεί τον Ντίνο, εγκαταλείπει για χάρη του τον προικοθήρα που την είχε διπλαρώσει...

	Ψυχαγωγία / Ξένη σειρά 
	WEBTV GR ERTflix 



22:00  |   Ο Πύργος του Ντάουντον   
(Downton Abbey) 
Γ' ΚΥΚΛΟΣ 

Ιστορική, παραγωγής Ηνωμένου Βασίλειου 2012

Επεισόδιο 5ο. Ο Μάθιου αναλαμβάνει τα οικονομικά του Ντάουντον, ενώ η Έντιθ βρίσκεται πάλι στο επίκεντρο της προσοχής και ο Τομ αναζητά τη θέση του στην οικογένεια.

Επεισόδιο 6ο. Η Έντιθ ετοιμάζεται για τον γάμο της, ενώ η Μαίρη αντιμετωπίζει μια νέα πρόκληση και ο Ρόμπερτ απειλεί την οικονομική ασφάλεια του Ντάουντον.

	Ταινίες 
	WEBTV GR 



23:45  |   Ξένη Ταινία 


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



02:00  |   Στούντιο 4  (E)    

	Ψυχαγωγία / Ελληνική σειρά 
	WEBTV ERTflix 



04:50  |   Τα Καλύτερά μας Χρόνια  (E)    
Υπότιτλοι για K/κωφούς και βαρήκοους θεατές 
Επεισόδια 28ο «Φεγγαράκι μου, Λαμπρό…» και 29ο «Ο Άρχοντας» 
Γ' ΚΥΚΛΟΣ 




 ΠΡΟΓΡΑΜΜΑ  ΠΑΡΑΣΚΕΥΗΣ  30/10/2026

	Ψυχαγωγία / Εκπομπή 
	WEBTV ERTflix 



06:45  |   Νωρίς Νωρίς   
Ψυχαγωγικό μαγκαζίνο με τον Κρατερό Κατσούλη και τη Μαρία Ηλιάκη


	Ψυχαγωγία / Εκπομπή 
	WEBTV ERTflix 



09:00  |   Πρωίαν Σε Είδον   
Ψυχαγωγικό μαγκαζίνο με τον Φώτη Σεργουλόπουλο και την Τζένη Μελιτά

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

	Ψυχαγωγία / Ελληνική σειρά 
	WEBTV GR ERTflix 



13:00  |   Κουτσουπιές  (E)    
Κωμική σειρά

Eπεισόδιο 19ο 

	Ψυχαγωγία / Γαστρονομία 
	WEBTV ERTflix 



14:00  |   ΠΟΠ Μαγειρική - Ι' ΚΥΚΛΟΣ (ΝΕΟ ΕΠΕΙΣΟΔΙΟ)   
Εκπομπή μαγειρικής με τον Ανδρέα Λαγό

«Ελαιόλαδο Αρχάνες Ηρακλείου Κρήτης ΠΟΠ, Φιστίκι ΠΟΠ Μεγάρων» - Καλεσμένη η Βελίκα Καραβάλτσιου
Την Παρασκευή 30 Οκτωβρίου 2026, η «ΠΟΠ Μαγειρική» βάζει στο επίκεντρο δύο καλλιέργειες που έχουν αφήσει το δικό τους αποτύπωμα σε δύο διαφορετικά αγροτικά τοπία της χώρας. Από τους ελαιώνες των Αρχάνων μέχρι τις φιστικιές της Μεγαρικής πεδιάδας, ο Ανδρέας Λαγός ταξιδεύει μαζί με τη δημοσιογράφο Βελίκα Καραβάλτσιου και ανακαλύπτει το ξακουστό ελαιόλαδο από το Ηράκλειο της Κρήτης και το κελυφωτό φιστίκι Μεγάρων. Στην κουζίνα, το ελαιόλαδο πρωταγωνιστεί σε ένα αρωματικό λαδολέμονο που συνοδεύει λαβράκι στον φούρνο με πατατοσαλάτα, ενώ το φιστίκι Μεγάρων γίνεται η πλούσια γέμιση ενός τραγανού κατμέρ με καϊμάκι.
Η Βελίκα Καραβάλτσιου θυμάται τα παιδικά της χρόνια στην Πτολεμαΐδα, μιλά για την επιθυμία της να γίνει δημοσιογράφος από πολύ μικρή. Από τις σπουδές στη Θεσσαλονίκη και τα πρώτα επαγγελματικά βήματα στην ΕΡΤ3, ξεδιπλώνει μια διαδρομή που την έφερε μπροστά σε απαιτητικά ρεπορτάζ, εμπόλεμες ζώνες και δύσκολες ανθρώπινες ιστορίες. Περιγράφει τον φόβο που μπορεί να συνοδεύει έναν δημοσιογράφο στο πεδίο, τη λεπτή ισορροπία ανάμεσα στην επαγγελματική απόσταση και την ανθρώπινη ενσυναίσθηση και τον τρόπο με τον οποίο τέτοιες εμπειρίες αλλάζουν την κλίμακα με την οποία βλέπει κανείς την καθημερινότητα.

 ΠΡΟΓΡΑΜΜΑ  ΠΑΡΑΣΚΕΥΗΣ  30/10/2026
Στις Αρχάνες Ηρακλείου, η εκπομπή ακολουθεί τη διαδρομή του ελαιολάδου και γνωρίζει καλύτερα έναν τόπο όπου η ελαιοκαλλιέργεια έχει βαθιές ιστορικές ρίζες. Στη συνέχεια, στα Μέγαρα, συναντά έναν νέο παραγωγό που μετά τις σπουδές του επέλεξε να επιστρέψει στον τόπο του και να επενδύσει στη γη και στην καλλιέργεια της φιστικιάς.

	Ψυχαγωγία / Εκπομπή 
	WEBTV ERTflix 



15:00  |   Στούντιο 4   
Ψυχαγωγικό μαγκαζίνο με τον Χρήστο Φερεντίνο και την Κατερίνα Καραβάτου 

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Παναγιώτης Στάθης 

	Ψυχαγωγία / Ελληνική σειρά 
	WEBTV GR ERTflix 



19:00  |   Κουτσουπιές (ΝΕΟ ΕΠΕΙΣΟΔΙΟ)   Υπότιτλοι για K/κωφούς και βαρήκοους θεατές 
Κωμική σειρά

Eπεισόδιο 20ό. Η απρόσμενη επίσκεψη του Περικλή στο χωριό αναγκάζει τον Μάκη να πει ψέματα για τον λόγο που βρίσκεται στις Κουτσουπιές και να καταφύγει στη βοήθεια του Κυριάκου, αφού η Ελπίδα έχει εξαφανιστεί. Η Ρήνα βρίσκει έναν ακόμη λόγο για να συγκρουστεί με τον Βλάσση και την ηρεμεί μόνο η τρυφερότητα του μικρού Τηλέμαχου. Την ίδια ώρα, η Ελπίδα κρύβεται σε πουρνάρια και κοτέτσια και ο Ζήσης πνίγει τον καημό του στο τσίπουρο μαζί με την Ηλιάνα. Η Κανέλα ενημερώνεται από τη Ρήνα για την άρνηση του αδερφού της να τη δώσει στον Αρίστο και η ζωή του Βλάσση θα κινδυνεύσει, ενώ η Ποτούλα αναλαμβάνει χρέη ξεναγού. Στον Πύργο, οι ερωτοχτυπημένοι αυξάνονται με ρυθμό πανδημίας και η Φώτω ξεσκονίζει παλιά μαντζούνια για να τους γιατροπορέψει. Οι καβγάδες και τα μυστικά έχουν για άλλη μια φορά την τιμητική τους στο χωριό, μέχρι τη στιγμή που μια αναπάντεχη αποκάλυψη θα φέρει στο προσκήνιο μια εξαιρετικά επικίνδυνη απειλή.

	Ταινίες 
	WEBTV GR 



20:00  |   Ελληνική Ταινία   
«Οι Γαμπροί της Ευτυχίας»  
Υπότιτλοι για K/κωφούς και βαρήκοους θεατές 

Κωμωδία, παραγωγής 1962
Διάρκεια: 73' 
Υπόθεση: Ο Βαγγέλης, ένας μεσήλικας έμπορος κρεάτων, πασχίζει να παντρέψει την κακάσχημη αδελφή του Ευτυχία με τον υπάλληλό του Κλεομένη. Σκοπός του είναι να πάρει σειρά για να παντρευτεί τη Λίνα, με την οποία είναι αρραβωνιασμένος οκτώ ολόκληρα χρόνια.
Στο μεταξύ, την Ευτυχία διεκδικεί και ένας άλλος υποψήφιος, ο Κούλης, ο οποίος δεν την έχει συναντήσει ποτέ, αλλά γνωρίζει λεπτομέρειες για την πλούσια προίκα της.
 ΠΡΟΓΡΑΜΜΑ  ΠΑΡΑΣΚΕΥΗΣ  30/10/2026


Σε μια εκδρομή στην Ύδρα, ο Κλεομένης γοητεύεται από τη νόστιμη ανιψιά της Ευτυχίας, τη Γιούλα. Κι ενώ ο Κούλης εξακολουθεί να πολιορκεί την Ευτυχία, η ξαφνική εμφάνιση της μνηστής του βάζει τα πράγματα στη θέση τους…
Σκηνοθεσία: Σωκράτης Καψάσκης
Σενάριο: Νίκος Τσιφόρος – Πολύβιος Βασιλειάδης
Παραγωγή: Κλέαρχος Κονιτσιώτης
Παίζουν: Βασίλης Αυλωνίτης, Γεωργία Βασιλειάδου, Νίκος Ρίζος, Γιώργος Τσιτσόπουλος, Έλσα Ρίζου, Πόπη Λάζου, Κατερίνα Γιουλάκη, Βαγγέλης Σάκαινας, Κώστας Μεντής, Έφη Μελά, Ζέτα Αποστόλου

	Ταινίες 
	WEBTV GR 



21:30  |   Ξένη ταινία
Ο Καλύτερος Φίλος μου   
(A Dog's Purpose) 

Οικογενειακή ταινία παραγωγής ΗΠΑ, Ινδία 2017
Διάρκεια: 91' 
Υπόθεση: Στη διάρκεια πέντε δεκαετιών, η αφηγηματική φωνή ενός σκύλου μάς ταξιδεύει σ’ ένα καθηλωτικό μονοπάτι που μιλάει κατευθείαν στις καρδιές όσων έχουν αγαπήσει ένα κατοικίδιο. Αν και όλα αυτά τα χρόνια μετενσαρκώνεται στα σώματα πολλών σκύλων, είναι η άρρηκτη σχέση που αναπτύσσει με την «αδελφή» ψυχή του, ένα αγόρι με το όνομα Ίθαν, που τον κάνει να συνεχίζει και να τον εμπνέει προκειμένου να δώσει νόημα στη ζωή του αγοριού που τόσο αγαπάει.
Βασισμένη στο ομότιτλο best-seller μυθιστόρημα του Γ. Μπρους Κάμερον, η ταινία ακολουθεί τη συγκινητική κι εκπληκτική ιστορία ενός αφοσιωμένου σκύλου (φωνή: Τζος Γκαντ), ο οποίος βρίσκει το νόημα της ύπαρξής του μέσα από τις ζωές των ανθρώπων με τους οποίους συνδέεται, μαθαίνοντάς τους να γελάνε και να αγαπάνε.

Σκηνοθεσία: Λάσε Χάλστρομ
Σενάριο: Γουίλιαμ Μπρους Κάμερον, Κάθριν Μισόν, Όντρεϊ Γουέλς, Μάγια Φορμπς
Πρωταγωνιστούν: Ντένις Κουέιντ, Κ. Τζ. Άπα, Μπριτ Ρόμπερτσον, Τζούλιετ Ράιλανς, Λουκ Κίρμπι, Πέγκι Λίπτον, Κίρμπι Χάουελ-Μπαπτίστ 


	Ψυχαγωγία 
	WEBTV GR ERTflix 



23:15  |   Εκτός Σχεδίου (ΝΕΟ ΕΠΕΙΣΟΔΙΟ)   
Εκεί που το σενάριο σταματά, αρχίζει το «Εκτός Σχεδίου»!

Η πιο απρόβλεπτη κωμική παρέα είναι έτοιμη να αποδείξει για ακόμη μία φορά ότι τίποτα δεν πάει βάσει σχεδίου!
Το αγαπημένο σπίτι των Πετραλώνων ανοίγει και πάλι τις πόρτες του για μια νέα σεζόν γεμάτη αυτοσχεδιασμό, ανατροπές, απρόβλεπτες καταστάσεις και άφθονο γέλιο.
Η Ήρα Κατσούδα, η Φωτεινή Μπαξεβάνη, ο Γιάννης Σαρακατσάνης, ο Μπάμπης Γαλιατσάτος, η Μελίνα Λεφαντζή και ο Λευτέρης Παπακώστας για ακόμη μία φορά καλούνται να αυτοσχεδιάσουν, να αντιδράσουν στις πιο απρόβλεπτες οδηγίες και να αντιμετωπίσουν καταστάσεις που δεν θα μπορούσαν ποτέ να φανταστούν.
Πίσω από όλα αυτά βρίσκεται ο Κωνσταντίνος Μαρκουλάκης. Αυτός είναι που κινεί τα νήματα, ανατρέπει την ιστορία και δίνει στους πρωταγωνιστές οδηγίες, μέσω του ακουστικού που φορούν στο αυτί τους, οι οποίες που να αλλάξουν τα πάντα μέσα σε λίγα μόλις δευτερόλεπτα. Το μόνο πρόβλημα; Εκείνοι δεν έχουν ιδέα τι τους περιμένει!
ΠΡΟΓΡΑΜΜΑ  ΠΑΡΑΣΚΕΥΗΣ  30/10/2026


Από το «Εκτός Σχεδίου» δεν θα μπορούσαν να λείπουν ξεχωριστοί guests, μεταξύ των οποίων ο Πέτρος Λαγούτης, ο Γιάννης Ζουγανέλης, η Μαριλού Κατσαφάδου, ο Χάρης Χιώτης και ο Ζερόμ Καλούτα.
Ερωτικές παρεξηγήσεις, απρόσμενες επισκέψεις, απίθανες συναντήσεις, παράλογες αποστολές και ξεκαρδιστικές δοκιμασίες συνθέτουν κάθε φορά μια διαφορετική ιστορία, που γράφεται ζωντανά μπροστά στα μάτια των θεατών.
Γιατί στο «Εκτός Σχεδίου», η καλύτερη στιγμή είναι πάντα αυτή που κανείς δεν έχει προβλέψει!

Σκηνοθεσία: Δημήτρης Σταματόπουλος
Σκηνογράφος: Ράνια Γερογιάννη
Διευθυντής Φωτογραφίας: Βασίλης Μουρίκης
Content Director – Αρχισυνταξία: Κατερίνα Κουμπή
Line Producer: Αθηνά Ζώτου
Producer: Στέλιος Κοτιώνης
Executive Producer: Μαριλένα Χαραλαμποπούλου
Παραγωγή: ΕΡΤ 

«Tεστ IQ»
Στο νέο επεισόδιο της σειράς  «Εκτός Σχεδίου», ένα απλό IQ test γίνεται η αφορμή για να ξεκινήσει ένας απρόβλεπτος και ξεκαρδιστικός ανταγωνισμός μέσα στην παρέα.
Πολύ γρήγορα, το τεστ παύει να είναι μια απλή διαδικασία και μετατρέπεται σε προσωπική υπόθεση για τον καθένα. Η απρόσμενη επίδοση της Μελίνας γίνεται η αφορμή για να αμφισβητηθούν βεβαιότητες, εγωισμοί και αυτοανακηρυγμένες ιδιοφυΐες, οδηγώντας την παρέα σε έναν ολοένα και πιο παράλογο διαγωνισμό ευφυΐας.
Ο Γιάννης και ο Μπάμπης επιστρατεύουν «αποδείξεις ιδιοφυΐας» από τα παιδικά τους χρόνια, η Ήρα μπαίνει στον πειρασμό να συμμετάσχει για να μη μείνει εκτός ανταγωνισμού, ενώ η Φωτεινή παρακολουθεί την κατάσταση να ξεφεύγει περισσότερο απ’ όσο περίμενε.
Το σπίτι μετατρέπεται σε αρένα εγωισμών και υπερβολών, με γρίφους, εφαρμογές στο κινητό, θεωρίες συνωμοσίας και αμφισβητούμενα αποτελέσματα να οδηγούν την παρέα σε όλο και πιο παράλογες δοκιμασίες.
Με χιούμορ, γρήγορο ρυθμό και ασταμάτητο χάος, το «Εκτός Σχεδίου» δείχνει πως όταν μια παρέα αρχίζει να μετράει την εξυπνάδα της, το μόνο σίγουρο είναι ότι θα χάσει το μέτρο.

	Ταινίες 
	WEBTV GR 



00:20  |   Ξένη Ταινία 
Κατ' Οίκον Απειλή    
(No Good Deed) 
Δραματικό θρίλερ, παραγωγής ΗΠΑ 2014
Διάρκεια: 78' 
Υπόθεση: Η Τέρι είναι μια αφοσιωμένη σύζυγος και μητέρα δύο παιδιών, που ζει μια ιδανική ζωή στα προάστια της Ατλάντα, όταν ο Κόλιν, ένας γοητευτικός αλλά επικίνδυνος δραπέτης, εμφανίζεται στην πόρτα της ισχυριζόμενος ότι έχει πρόβλημα με το αυτοκίνητό του. Η Τέρι του προσφέρει το τηλέφωνό της για να τον βοηθήσει, αλλά σύντομα διαπιστώνει ότι καμία καλή πράξη δεν μένει ατιμώρητη, καθώς βρίσκεται να παλεύει για την επιβίωσή της όταν αυτός εισβάλλει στο σπίτι της και τρομοκρατεί την οικογένειά της.
Σκηνοθεσία: Σαμ Μίλλερ
Σενάριο: Έιμι Λάγος
Πρωταγωνιστούν: Ίντρις Έλμπα, Ταράτζι Π. Χένσον, Λέσλι Μπιμπ, Κέιτ ντελ Καστίγιο, Χένρι Σίμονς 

ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



01:50  |   Στούντιο 4  (E)    

	Ψυχαγωγία 
	WEBTV GR ERTflix 



04:40  |  Κουτσουπιές  (E)     

	Ψυχαγωγία / Γαστρονομία 
	WEBTV ERTflix 



05:50  |  Εκτός Σχεδίου  (E)       

	Ψυχαγωγία / Γαστρονομία 
	WEBTV ERTflix 



07:00  |   ΠΟΠ Μαγειρική  (E)    
Ι' ΚΥΚΛΟΣ 

